
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 286 

- ' " 21 Δεκεμβρίου 1998 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 406 
Μετατροπή του Οργανισμού Κεντρικής Αγοράς Αθηνών 
Ν.Π.Δ.Δ. σε Ανώνυμη Εταιρία και έγκριση του κατα¬ 
στατικού της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 1, εδάφιο πρώτο, του 
Ν. 2414/1996 για τον «Εκσυγχρονισμό των Δημοσίων Επι¬ 
χειρήσεων και Οργανισμών και άλλες διατάξεις» (ΦΕΚ Α 
135/1996), όπως τροποποιήθηκε με το άρθρο 63 του Ν. 
2637/98 (ΦΕΚ 200/Α/1998). 

2 ΤοΠ.Δ. 143/1998 (ΦΕΚ 109/Α722.5.98). 

3. Τις διατάξεις του Κ.Ν. 2190/1920 «Περί Ανωνύμων Ε¬ 
ταιρειών», όπως ισχύει. , 

4. Τις διατάξεις του Β.Δ. 143/1963 (ΦΕΚ 33Α/1963), ό¬ 
πως τροποποιήθηκε και ισχύει. 

5. Τη γνώμη του Διοικητικού Συμβουλίου του Οργανι¬ 
σμού Κεντρικής Αγοράς Αθηνών που διατυπώθηκε στο 
υπ’ αριθ. 23/27.11.9 πρακτικό. 

6. Το Ν. 1558/85 άρθρο 29Α, το Ν. 2081/92 άρθρο 27 
«Κυβέρνηση και Κυβερνητικά Όργανα, το άρθρο 1 παρ. 
2α του Ν. 2469/1997 και το γεγονός ότι από τις διατάξεις 
του παρόντος δενπροκαλείται δαπάνη εις βάροςτου κρα¬ 
τικού προϋπολογισμού αλλά μόνο σε βάρος του προϋπο¬ 
λογισμού του Ο.Κ.Α.Α. ύψους 50.000.000 δρχ. 

7. Την υπ’ αριθ. 538/1998γνωμοδότηση του Συμβουλίου Ε¬ 
πικράτειας με πρόταση των Υπουργών Εθνικής Οικονομίας, 
Οικονομικών, Ανάπτυξης και Γεωργίας, αποφασίζουμε - 

ΑΡΘΡΟ ΠΡΩΤΟ 

Το Νομικό Πρόσωπο Δημοσίου Δικαίου με την επωνυμία 
«Οργανισμός Κεντρικής Αγοράς Αθηνών», που ιδρύθηκε 
με το Β.Δ. 143/1963 (ΦΕΚ Α' 33/1963), όπως αυτό τροπο¬ 
ποιήθηκε και συμπληρώθηκε μεταγενέστερα, μετατρέπε- 
ται σε Ανώνυμη Εταιρεία, με την επωνυμία «Οργανισμός 
Κεντρικής Αγοράς Αθηνών Ανώνυμη Εταιρεία», η οποία 
λειτουργεί σύμφωνα με το καταστατικό της και με βάση 
τους κανόνες της ιδιωτικής οικονομίας χωρίς να μετα¬ 
βάλλεται ο χαρακτήρας της ως Εταιρεία που ασκεί δρα¬ 
στηριότητα κοινής ωφελείας. 

ΑΡΘΡΟ ΔΕΥΤΕΡΟ 

Εγκρίνεται το καταστατικό της συνιστώμενης με την με¬ 


τατροπή αυτή Ανώνυμης Εταιρείας, το οποίο έχει ως ακο¬ 
λούθως: 

Άρθρο 1 

Επωνυμία - Εποπτεία - Σύσταση 

1. Συνιστάται ανώνυμη Εταιρεία δια μετατροπής του 
Νομικού Προσώπου Δημοσίου Δικαίου «Οργανισμός Κε¬ 
ντρικής Αγοράς Αθηνών». 

2. Η εταιρική επωνυμία της συνιστώμενης Ανώνυμης Ε¬ 
ταιρείας ορίζεται: «Οργανισμός Κεντρικής Αγοράς Αθη¬ 
νών Ανώνυμη Εταιρεία» και σε συντομογραφία «Ο.Κ.Α.Α. 
Α.Ε.». Τα στοιχεία Ο.Κ.Α.Α, Α.Ε. αποτελούν διακριτικό τίτ¬ 
λο της παρούσης Εταιρείας, απαγορευομένης της χρή¬ 
σης αυτού ως εταιρικής επωνυμίας, σήματος ή τίτλου α¬ 
πό οποιοδήποτε άλλο φυσικό ή νομικό πρόσωπο. 

3. Για τις σχέσεις της Εταιρείας με το εξωτερικό η επω¬ 
νυμία της Εταιρείας δύναται να αναγράφεται μεταφρα¬ 
σμένη στην οικεία ξένη γλώσσα. 

4. Η Ο.Κ.Α.Α. Α.Ε. λειτουργεί σύμφωνα με το καταστατι¬ 
κό της και με βάση τους κανόνες της ιδιωτικής οικονομίας 
χωρίς να μεταβάλλεται ο χαρακτήρας της ως Εταιρείας 
που ασκεί δραστηριότητα κοινής ωφελείας. 

5. Η Ο.Κ.Α.Α. Α.Ε. διέπεται από τις διατάξεις του Κ.Ν. 
2190/1920 περί ανωνύμων Εταιρειών και του Ν. 
2414/1996 περί εκσυγχρονισμού των Δημοσίων Επιχειρή¬ 
σεων και Οργανισμών και άλλες διατάξεις, όπως τροπο- 
ποιηθέντες ισχύουν. 

6. Οι καταχωρήσεις που προβλέπονται από τις διατά¬ 
ξεις της νομοθεσίας για τις ανώνυμες Εταιρείες γίνονται 
στο μη· ρωοτηςπαρ. 8 του άρθρου 7βτου Κ.Ν. 2190/20, 
ως ισχύει, που τηρείται στην αρμόδια υπηρεσία του Υ¬ 
πουργείου Ανάπτυξης (Γενική Γραμματεία Εμπορίου). 

Άρθρο 2 
Έδρα 

Έδρα της Εταιρείας ορίζεται ο Δήμος Αγίου Ιωάννη Ρέ- 
ντη Αττικής. 

Αρθρο 3 
Διάρκεια 

1. Η διάρκεια της ανώνυμης Εταιρείας ορίζεται σε είκο¬ 
σι (20) έτη, αρχομένη από τη δημοσίευση του παρόντος 
καταστατικού στην Εφημερίδα της Κυβερνήσεως. 

2. Η διάρκεια της Εταιρείας μπορεί να παραταθεί με α¬ 
πόφαση της Γενικής Συνέλευσης της Εταιρείας. 

Άρθρο 4 
Σκοπός 

Σκοπός της Ο.Κ.Α.Α. Α.Ε. είναι: 

1. Η διοίκηση, διαχείριση και καλή λειτουργία της Κε¬ 
ντρικής Αγοράς Αθηνών, με σκοπό την επωφελέστερη για 
την παραγωγή και την κατανάλωση διακίνηση, εμφάνιση, 
τυποποίηση, εμπορία κ.λπ., οπωροκηπευτικών, κρεάτων 
και γενικότερα αγροτικών προϊόντων, νωπών ή μεταποιη¬ 
μένων, στην εσωτερική αγορά, τηρουμένωντων κανόνων 
εμπορίας και ποιοτικών προδιαγραφών που ισχύουν κάθε 
φορά. 

Η εκμίσθωση, σύμφωνα με τους όρους και προϋποθέ¬ 
σεις που τίθενται με αποφάσεις του Διοικητικού Συμβου¬ 
λίου της Εταιρείας, των καταστημάτων, εγκαταστάσεων 
και υπηρεσιών της που συνδέονται με τη διακίνηση, δια¬ 
λογή, συσκευασία, τυποποίηση, συντήρηση και εμπορία, 
στις πάσης φύσεως επιχειρήσεις χονδρικής εμπορίας ο¬ 
πωροκηπευτικών, κρεάτων και γενικότερα αγροτικών 
προϊόντων, νωπών ή μεταποιημένων, στις Γεωργικές Συ¬ 
νεταιριστικές Οργανώσεις της χώρας και σε ομάδες πα¬ 
ραγωγών, έναντι μισθώματος ή άλλου αναλόγου τιμήμα¬ 
τος. 

3. Η εκμίσθωση, σύμφωνα με τους όρους και προϋπο¬ 
θέσεις που τίθενται με αποφάσεις του Διοικητικού Συμ¬ 
βουλίου της Εταιρείας, στις αρμόδιες κρατικές υπηρε¬ 
σίες, Τράπεζες και βοηθητικές επιχειρήσεις (εστιατο¬ 
ρίων, κουρείων, αναψυκτηρίων, αντλιών βενζίνης, κ.λπ.) 
οποιοδήποτε χώρων επιλέξει η ίδια, ανάλογα με τις περι¬ 
στάσεις και τις ανάγκες της αγοράς, έναντι μισθώματος ή 
άλλου αναλόγου τιμήματος. 

4. Η καθ’ οιονδήποτε πρόσφορο τρόπο υποβοήθηση και 
συμβολή στη δημιουργία δυναμικών επιχειρήσεων χον¬ 
δρικής εμπορίας οπωροκηπευτικών, κρεάτων και γενικό¬ 
τερα αγροτικών προϊόντων, νωπών ή μεταποιημένων, που 
θα επιχειρούν στο χώρο της Αγοράς στα πλαίσια της νο¬ 
μοθεσίας για την προστασία του ελεύθερου ανταγωνι¬ 
σμού. 

5. Η ανάπτυξη και όπου απαιτείται δημιουργία της κα¬ 
τάλληλης τεχνικής υποδομής για την εκπλήρωση των 
σκοπών της, την αναβάθμιση των παρεχομένων υπηρε¬ 
σιών προς τους συναλλασσόμενους και ο εκσυγχρονι¬ 
σμός της λειτουργίας της, ώστε να διαμορφώσει στο χώ¬ 
ρο της ευνοϊκούς όρους και προϋποθέσεις άσκησης του 
χονδρεμπορίου οπωροκηπευτικών, κρεάτων και γενικό¬ 
τερα αγροτικών προϊόντων, νωπών ή μεταποιημένων, 
προς όφελος, τόσο του παραγωγού, όσο και του κατανα¬ 
λωτή. 

6 . Η σύσταση θυγατρικών Εταιρειών ή η συμμετοχή σε 
άλλες επιχειρήσεις που έχουν ίδιο ή παρεμφερή σκοπό 
και γενικά επιδιώκουν σκοπούς συναφείς ή υποβοηθητι¬ 
κούς της δραστηριότητας της Εταιρείας, καθώς και η συ¬ 
νεργασία με τις παραπάνω επιχειρήσεις, με απόφαση του 
Διοικητικού της Συμβουλίου και έγκριση της Γενικής Συ¬ 
νέλευσης, 

7. Η αγορά οικοπεδικών εκτάσεων, κτισμάτων και η δη¬ 
μιουργία εγκαταστάσεων για ίδρυση και λειτουργία κε¬ 
ντρικών και τοπικών αγορών. 

8 . Η καθ’ οιονδήποτε πρόσφορο τρόπο υποβοήθηση και 
συμβολή στην ανάπτυξη των εξαγωγικών δραστηριοτή¬ 
των των χονδρεμπορικών επιχειρήσεων, Συνεταιριστικών 
Οργανώσεων και ομάδων παραγωγών που εδρεύουν στο 
χώρο της Αγοράς. 


9. Η συμμετοχή σε δραστηριότητες που έχουν σκοπό 
την προώθηση των θεμάτων που άπτονται των σκοπών 
της Εταιρείας, είτε σε εθνικό, είτε σε ευρωπαϊκό, είτε τέ¬ 
λος, σε παγκόσμιο επίπεδο. 

10. Η οργάνωση της κατάλληλης ερευνητικής υποδο¬ 
μής για την εκπόνηση πάσης φύσεως ερευνών και μελε¬ 
τών για θέματα που άπτοντα του αντικειμένου της, για λο¬ 
γαριασμό της ιδίας ή για λογαριασμό τρίτων επ’ αμοιβή. 

Η παροχή επ’ αμοιβή συμβουλευτικών υπηρεσιών και 
τεχνογνωσίας προς φυσικά ή νομικά πρόσωπα, στον το¬ 
μέα του χονδρεμπορίου οπωροκηπευτικών, κρεάτων και 
γενικότερα των αγροτικών προϊόντων, νωπών ή μεταποι¬ 
ημένων. 

12. Η μέριμνα και πρόνοια για τη συνεχή επαγγελματική 
εκπαίδευση, κατάρτιση και επιμόρφωση των εργαζομέ¬ 
νων σε αυτήν. 

13. Και τέλος, η ανάληψη κάθε εμπορικής ή άλλης δρα¬ 
στηριότητας προς διενέργεια κάθε υλικής πράξης και κα¬ 
τάρτιση κάθε δικαιοπραξίας που συνδέεται άμεσα ή έμ¬ 
μεσα με το σκοπό της Εταιρείας. 

Άρθρο 5 

Μετοχικό Κεφάλαιο 

1. Το αρχικό μετοχικό κεφάλαιο της Ο.Κ.Α.Α. αποτελεί- 
ται από το ποσόν των 50.000.000 δρχ. εκ των χρηματικών 
διαθεσίμων (αποθεματικού) της Ο.Κ.Α.Α. 

2. Μέσα σε προθεσμία ενός έτους από τη δημοσίευση 
του παρόντος, που μπορεί να παραταθεί με απόφαση των 
Υπουργών Ανάπτυξης και Γεωργίας, μετά από αιτιολογη¬ 
μένη γνώμη του Διοικητικού Συμβουλίου της Εταιρείας, 
τα περιουσιακά στοιχεία ενεργητικού και παθητικού της 
Εταιρείας ήτοι: 

α) Τα κινητά πράγματα που ανήκουν στην κυριότητα του 
ΟΚΑΑκαι 

β) Τα δικαιώματα διαχείρισης και διοίκησης όλης της ε- 
κτάσεως στην περιοχή Αγίου Ιωάννη Ρέντη Αττικής, όπως 
αυτή περιγράφεται στην παρ. 1 του άρθρου 7 του Β.Δ. 
143/63 (ΦΕΚ 33Α') «περί οργανώσεως της λειτουργίας 
της Κεντρικής Λαχαναγοράς Αθηνών» καθώς και τα δικαι¬ 
ώματα διαχείρισης και διοίκησης των επί της ως άνω έ¬ 
κτασης κτισμάτων και εγκαταστάσεων (Β.Δ. 304/19/ 
30.5.1964), ως αυτά απεικονίζονται στον Ισολογισμό, που 
συντάσσεται για το σκοπό αυτό σύμφωνα με τις ισχύου- 
σες διατάξεις με απόφαση του Διοικητικού Συμβουλίου 
της Εταιρείας, θ’ αποτελέσουν εισφορά σε είδος για αύ¬ 
ξηση του μετοχικού κεφαλαίου της Εταιρείας. 

3. Η εξακρίβωση της αξίας της ως άνω εισοφράς θα γί¬ 
νει μετά από γνωμοδότηση τριμελούς επιτροπής εμπειρ- 
γνωμόνωντου άρθρου του Κ.Ν. 2190/20, ως ισχύει με βά¬ 
ση της τρέχουσες αξίες, όπως αυτές προσδιορίζονται α¬ 
πό την προσφορότερη και πλέον δόκιμη μέθοδο της 
λογιστικής. Η καθαρή θέση που θα προκύψει, σύμφωνα 
με το Π.Δ. 1123/1980 θα αποτελείτο ποσό κατά το οποίο 
θ’ αυξηθεί ανάλογα το αρχικό μετοχικό κεφάλαιο. 

4. Η επιτροπή της παρ. 3 του παρόντος ορίζεται με από¬ 
φαση του Υπουργού Ανάπτυξης σύμφωνα με τις διατά¬ 
ξεις του άρθρου 9 του Κ.Ν. 2190/20. Με την ίδια απόφαση 
ορίζεται η αποζημίωση των μελών της επιτροπής και κάθε 
άλλη λεπτομέρεια. Η επιτροπή μέσα στην οριζόμενη προ¬ 
θεσμία υποβάλλει έκθεση εκτιμήσεως των περιουσιακών 
στοιχείων και της προκύπτουσας καθαρής θέσης της ΚΑΑ 

Α.Ε., βάσει των συντεταγμένων οικονομικών καταστάσε¬ 
ων, προς το Διοικητικό Συμβούλιο της Εταιρείας, το οποίο 
μέσα σε ένα μήνα από την υποβολή, με ειδική απόφασή 
του, βεβαιώνει το ύψος του μετοχικού κεφαλαίου της Ε¬ 
ταιρείας και τροποποιείτο άρθρο 5 του καταστατικού της. 
Το Διοικητικό Συμβούλιο εντός της ίδιας ως άνω προθε¬ 
σμίας υποβάλλει την παραπάνω απόφασή του στους Υ¬ 
πουργούς Ανάπτυξης και Γεωργίας για την έγκρισή της 
με Προεδρικό Διάταγμα, που εκδίδεται μετά από πρότα¬ 
ση των εν λόγω Υπουργών. Το Διοικητικό Συμβούλιο συ¬ 
ντάσσει τις αναπροσαρμοσμένες οικονομικές καταστά¬ 
σεις. 

Άρθρο 6 

Μετοχές 

1 . Το αρχικό μετοχικό κεφάλαιο της Ο.Κ.Α.Α. Α.Ε. απο- 
τελείται από εκατό (100) ονομαστικές και αδιαίρετες με¬ 
τοχές ονομαστικής αξίας 500.000 δρχ. η κάθε μία, οι ο¬ 
ποίες θα εκδοθούν στο όνομα του Ελληνικού Δημοσίου. 

2. Σε περίπτωση αύξησης του Μετοχικού Κεφαλαίου εκ- 
δίδονται νέες μετοχές που είναι ονομαστικές και αδιαίρε- 
τες. 

3 . Οι τίτλοι των μετοχών αποκόπτονται από διπλότυπο 
βιβλίο, είναι αριθμημένοι με αύξοντα αριθμό και φέρουν 
τα στοιχεία του κυρίου του τίτλου, τη σφραγίδα της Εται¬ 
ρείας και την υπογραφή του Προέδρου του Διοικητικού 
Συμβουλίου και ενός Συμβούλου ειδικώς οριζομένου από 
το Διοικητικό Συμβούλιο. Οι υπογραφές αυτές μπορούν 
να τεθούν με μηχανικό μέσο. Κάθε τίτλος δύναται να πα- 
ριστά πλείονες της μίας μετοχής, όπως ορίζεται με από¬ 
φαση του Διοικητικού Συμβουλίου της Εταιρείας. 

4. Κάθε μετοχή παρέχει δικαίωμα μιας ψήφου στη Γενι¬ 
κή Συνέλευση. 

Άρθρο 7 

Μέτοχοι 

Το Ελληνικό Δημόσιο, ως μέτοχος της Εταιρείας, απο¬ 
κτά αυτοδίκαια και ανεπιφύλακτα, σύμφωνα με το νόμο, 
την εξουσία άσκησης των δικαιωμάτων και αναλαμβάνει 
όλες τις υποχρεώσεις που επιβάλλονται από τους ισχύο- 
ντες νόμους περί ανωνύμων Εταιρειών, το καταστατικό, 
τις αποφάσεις της Γενικής Συνέλευσης των μετόχων και 
του Διοικητικού Συμβουλίου. 

Άρθρο 8 

Αύξηση μετοχικού κεφαλαίου 

1 . Το μετοχικό κεφάλαιο της Ο.Κ.Α.Α. Α.Ε. δύναται να 
αυξάνεται με απόφαση της Γενικής Συνέλευσης με έκδο¬ 
ση νέων ονομαστικών μετοχών. 

2. Σε κάθε περίπτωση αύξησης του μετοχικού κεφαλαί¬ 
ου που δε γίνεται με εισφορά σε είδος ή έκδοση ομολο¬ 
γιών με δικαίωμα μετατροπής τους σε μετοχές, παρέχε¬ 
ται δικαίωμα προτίμησης, σε ολόκληρο το νέο κεφάλαιο ή 
το ομολογιακό δάνειο υπέρ του μετόχου της Εταιρείας. 
Μετά το τέλος της προθεσμίας που όρισε το όργανο της 
Εταιρείας που αποφάσισε την αύξηση για την ενάσκηση 
του δικαιώματος προτίμησης, η οποία δεν μπορεί να είναι 
μικρότερη από ένα μήνα, οι μετοχές που δεν έχουν ανα- 
ληφθεί σύμφωνα με τα παραπάνω, διατίθενται ελεύθερα 
από το Διοικητικό Συμβούλιο της Εταιρείας. 

3. Κατά τη διάρκεια της πρώτης πενταετίας από τη σύ¬ 
σταση της Εταιρείας ή μέσα σε πέντε (5) έτη από τη σχε¬ 


τική απόφαση της Γενικής Συνέλευσης, το Διοικητικό 
Συμβούλιο έχει το δικαίωμα με απόφασή του, που λαμβά- 
νεται με πλειοψηφία των δύο τρίτων του συνόλου των με¬ 
λών του, να αυξάνει το μετοχικό κεφάλαιο με την έκδοση 
νέων ονομαστικών μετοχών. Το ποσό των αυξήσεων δεν 
μπορεί να υπερβεί το ποσό του μετοχικού κεφαλαίου που 
έχει καταβληθεί αρχικά ή του μετοχικού κεφαλαίου που έ¬ 
χει καταβληθεί κατά την ημερομηνία λήψης της σχετικής 
απόφασης από τη Γενική Συνέλευση. Η παραπάνω εξου¬ 
σία του Διοικητικού Συμβουλίου μπορεί να ανανεώνετα α¬ 
πό τη Γενική Συνέλευση για χρονικό διάστημα που δεν 
μπορεί να υπερβαίνει τα πέντε (5) έτη για κάθε ανανέωση. 

4 . Οι σύμφωνα με την παράγραφο 2 - 3 αποφασιζόμενες 
αυξήσεις κεφαλαίου δεν αποτελούν τροποποιήσεις του 
καταστατικού. 

5. Κατ’ εξαίρεση των διατάξεων της παραγράφου 3 του 
παρόντος, για την αύξηση του μετοχικού κεφαλαίου α¬ 
παιτείται πάντοτε απόφαση της Γενικής Συνέλευσης, ό¬ 
ταν τα αποθεματικά υπερβαίνουν το ένα δέκατο (1/4) του 
καταβεβλημένου μετοχικού κεφαλαίου. 

6 . Μέσα στο πρώτο δίμηνο από κάθε αύξηση του μετο¬ 
χικού κεφαλαίου, το Διοικητικό Συμβούλιο είναι υποχρε¬ 
ωμένο να πραγματοποιήσει ειδική συνεδρίαση για να πι¬ 
στοποιήσει εάν καταβλήθηκε ή όχι το κεφάλαιο της αυξή- 
σεως. Μέσα στην ίδια προθεσμία ο Πρόεδρος του 
Διοικητικού Συμβουλίου είναι υποχρεωμένος να υποβάλει 
στην αρμόδια εποπτική αρχή βεβαιωμένο αντίγραφο του 
σχετικού πρακτικού, που θα συνταχθεί στην παραπάνω ει¬ 
δική συνεδρίαση του Διοικητικού Συμβουλίου, υποκείμε¬ 
νο στις διατυπώσεις δημοσιότητας του άρθρου 7β του 
Κ.Ν. 2190/1920. 

Άρθρο 9 
Πόροι 

Πόροι της Ο.Κ.Α.Α. Α.Ε. είναι οι εξής: 
α) Τα έσοδα από την εκμίσθωση κινητών ή ακινήτων της. 
β) Τα έσοδα από την παροχή υπηρεσιών ή εκπλήρωση 
έργου προς τρίτους. 

γ) Τα έσοδα από την εκποίηση περιουσιακών της στοι¬ 
χείων. 

δ) Η χρηματοδότηση από το Πρόγραμμα Δημοσίων Ε¬ 
πενδύσεων και τους προσαρτώμενους σε αυτό ειδικούς 
προϋπολογισμούς. 

ε) Οι υίοικές χρηματοδοτήσεις από προγράμματα της 
Ευρωπαϊκής Ένωσης και άλλων Διεθνών Οργανισμών. 

στ) Οι δωρεές, κληρονομιές και κληροδοσίες φυσικών 
προσώπων, ημεδαπών ή αλλοδαπών, 
ζ) Κάθε άλλος πόρος από νόμιμη αιτία. 

Άρθρο 10 

Όργανα της Εταιρείας 

Όργανα της Εταιρείας είναι τα Όργανα Διοίκησης, η Γε¬ 
νική Συνέλευση και οι Ελεγκτές. 

Όργανα'Διοίκησης είναι: 
α) Το Διοικητικό Συμβούλιο (Δ.Σ.) 
β) Ο Διευθύνων Σύμβουλος 
γ) Το Συμβούλιο Διεύθυνσης 

Άρθρο 11 

Σύνθεση - Θητεία του Διοικητικού Συμβουλίου 
Ί _ γο Διοικητικό Συμβούλιο αποτελείται από εννέα μέλη 
και απαρτίζεται από: 

α) Δύο εκπροσώπους των εργαζομένων στην Ο.Κ.Α.Α. 

Α.Ε., που εκλέγονται με άμεση και καθολική ψηφοφορία, 
με το σύστημα της απλής αναλογικής. Οι εκπρόσωποι αυ¬ 
τοί εκλέγονται, μέσα σε προθεσμία δύο (2) μηνών, αφό- 
του ειδοποιηθεί η αντιπροσωπευτική συνδικαλιστική ορ¬ 
γάνωση των εργαζομένων. 

β) Ένα πρόσωπο που υποδεικνύεται, από την Οικονομι¬ 
κή και Κοινωνική Επιτροπή (Ο.Κ.Ε.). Το υποδεικνυόμενο 
από την Ο.Κ.Ε. μέλος προέρχονται από φορείς σχετικούς 
με την Ο.Κ.Α.Α. Α.Ε. και προτείνονται μέσα σε προθεσμία 
δύο (2) μηνών, αφότου ειδοποιηθεί η Ο.Κ.Ε. από τον Υ¬ 
πουργό Εθνικής Οικονομίας. 

γ) 4 εκπροσώπους του Δημοσίου, οι οποίοι ορίζονται με 
κοινή απόφαση των Υπουργών Εθνικής Οικονομίας, Οι¬ 
κονομικών, Ανάπτυξης και Γεωργίας. Στους εκπροσώ¬ 
πους του Δημοσίου περιλαμβάνονται ο Πρόεδρος και ο 
κατά το άρθρο 18 του παρόντος καταστατικού Διευθύνων 
Σύμβουλος. 

δ) 2 εκπροσώπους του μετόχου. 

Ο Πρόεδρος, ο Διευθύνων Σύμβουλος και ταλοιπά μέλη 
του Διοικητικού Συμβουλίου της Εταιρείας που εκπροσω¬ 
πούν το Ελληνικό Δημόσιο διορίζονται με κοινή απόφαση 
των Υπουργών Εθνικής Οικονομίας, Οικονομικών, Ανά¬ 
πτυξης και Γεωργίας που δημοσιεύεται στην Εφημερίδα 
της Κυβερνήσεως. Με την ίδια απόφαση διορίζονται και οι 
πιο πάνω εκπρόσωποι (των εργαζομένων, της Ο.Κ.Ε.). 

2. Η θητεία του Διοικητικού Συμβουλίου είναι πενταετής. 

3. Τον Πρόεδρο του Διοικητικού Συμβουλίου, ελλείπο- 
ντα, απόντα ή κωλυόμενο αναπληρώνει ο Αντιπρόεδρος 
της Εταιρείας. 

4 . Το μέλος του Διοικητικού Συμβουλίου που παραιτή¬ 
θηκε ή αποχώρησε ή απεβίωσε ή εξέλιπε, πριν τη λήξη της 
θητείας του, αναπληρώνεται, εφόσον υπάρχουν τουλάχι¬ 
στον έξι εναπομείναντα μέλη του Δ.Σ., από τον αναπληρω¬ 
ματικό της αντίστοιχης κατηγορίας ή κατά τη σειρά εκλο¬ 
γής με την οποία εκλέχθηκαν, προκειμένου περί εκπρο¬ 
σώπων των εργαζομένων. Η αναπλήρωση γίνεται για το 
υπόλοιπο χρονικό διάστημα της θητείας του αναπληρω¬ 
μένου. Μέχρι την αναπλήρωση του ελλείποντος μέλους το 
Διοικητικό Συμβούλιο λειτουργεί μετά υπόλοιπα μέλη. 

5 . Η αποζημίωση του Προέδρου και των μελών του Διοι¬ 
κητικού Συμουλίου καθορίζεται με απόφαση της Γενικής 
Συνέλευσης. 

Αρθρο 12 

Απαγόρευση ανταγωνισμού - Συγγένεια 

1 . Τα μέλη του Διοικητικού Συμβουλίου, ο Γενικός Διευ¬ 
θυντής και οι Διευθυντές της Εταιρείας δεν μπορεί να εί¬ 
ναι συγγενείς μεταξύ τους, εξ αίματος ή εξ αγχιστείας μέ¬ 
χρι του 3ου βαθμού, συμπεριλαμβανομένου. 

2. Απαγορεύεται, επίσης, να ενεργούν, χωρίς την άδεια 
της Γ ενικής Συνέλευσης, για δικό τους λογαριασμό ή για 
λογαριασμό τρίτων, πράξεις συναφείς προς τους σκο¬ 
πούς της Εταιρείας ή να μετέχουν ως εταίροι ή να είναι μέ¬ 
λη Διοικητικού Συμβουλίου, διευθυντικά στελέχη, υπάλ¬ 
ληλοι ή αντιπρόσωποι Εταιρεών, που έχουν συναφείς 
σκοπούς με αυτούς που επιδιώκει η Εταιρεία ή βρίσκονται 
σε συναλλακτική σχέση με την Εταιρεία. 

Αρθρο 13 

Συγκρότηση του Διοικητικού Συμβουλίου 

1 . Το Διοικητικό Συμβούλιο στην πρώτη συνεδρίασή του 
εκλέγει ως Αντιπρόεδρο ένα από τα μέλη του. 


2. Η μη εκλογή εκπροσώπων των εργαζομένων και η μη 
υπόδειξη από την Οικονομική και Κοινωνική Επιτροπή μέ¬ 
λους της μέσα στην προθεσμία των δύο μηνών δεν παρα¬ 
κωλύει τη συγκρότηση και λειτουργία του Διοικητικού 
Συμβουλίου, χωρίς τα μέλη αυτά. 

3. Χρέη γραμματέως του Διοικητικού Συμβουλίου ασκεί 
υπάλληλος της Εταιρείας που ορίζεται, με τον αναπλη¬ 
ρωτή του, από τον Πρόεδρο του Διοικητικού Συμβουλίου. 

Άρθρο 14 

Λειτουργία του Διοικητικού Συμβουλίου 

1 . Το Διοικητικό Συμβούλιο συνέρχεται στην έδρα της 
Εταιρείας τακτικά, τουλάχιστον μία φορά κάθε ημερολο¬ 
γιακό μήνα, σε ημέρες και ώρες που καθορίζει το ίδιο με 
απόφασή του και εκτάκτως, ύστερα από πρόσκληση του 
Προέδρου του Διοικητικού Συμβουλίου. 

2. Με αίτηση τριών (3) τουλάχιστον Συμβούλων, ο Πρό¬ 
εδρος ή νόμιμος αναπληρωτής του, κατά το άρθρο 11 του 
παρόντος καταστατικού, υποχρεούται: 

α) να συγκαλεί το Διοικητικό Συμβούλιο οποτεδήποτε, 
ορίζοντας ημέρα συνεδρίασής του, που δεν μπορεί να α¬ 
πέχει περισσότερο από δέκα (10) ημέρες από την υποβο¬ 
λή της σχετικής αίτησης και 

β) να θέτει κάθε προτεινόμενο θέμα στην ημερησία διά¬ 
ταξη της πρώτης, μετά την υποβολή της σχετικής αίτη¬ 
σης, συνεδρίαση. 

3. Η πρόσκληση, στην οποία αναγράφονται τα θέματα 
της ημερήσιας διάταξης, επιδίδεται με απόδειξη σε όλα 
τα μέλη του Δ.Σ., δύο (2) τουλάχιστον εργάσιμες ημέρες 
πριν από την ημέρα της συνεδρίασης. Σε κατεπείγουσες 
περιπτώσεις, κατά την εκτίμηση του Προέδρου, η πρό¬ 
σκληση, στην οποία γίνεται μνείατου κατεπείγοντος, μπο¬ 
ρεί να λάβει χώρα και την προηγούμενη της συνεδρίασης. 

4. Το Διοικητικό Συμβούλιο βρίσκεται σε απαρτία και 
συνεδριάζει νόμιμα, εφόσον παρίστανται τουλάχιστον πέ¬ 
ντε (5) μέλη του, μεταξύ των οποίων ο Πρόεδρος ή ο Αντι¬ 
πρόεδρος και ο Διευθύνων Σύμβουλος. 

5. Όλες οι αποφάσεις του Διοικητικού Συμβουλίου πρέ¬ 
πει να είναι ειδικά αιτιολογημένες, λαμβάνοντα δε κατά 
πλειοψηφία των παρόντων μελών του. 

6 . Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά που καταχωρούνται σε 
ειδικό βιβλίο που υπογράφονται από τα παρόντα κατά τη 
συνεδρίαση μέλη και από το γραμματέα. Τα πρακτικά επι¬ 
κυρώνονται στην αμέσως επόμενη συνεδρίαση του Διοι¬ 
κητικού Συμβουλίου, εκτός εάν αποφασίσει διαφορετικά 
το Διοικητικό Συμβούλιο. 

7. Τα αντίγραφα και τα αποσπάσματα των πρακτικών 
του Διοικητικού Συμβουλίου υπογράφονται από τον Πρό¬ 
εδρο, ή εάν αυτός κωλύεται από το νόμιμο αναπληρωτή 
του ή από άλλο πρόσωπο που ορίζεται από το Διοικητικό 
Συμβούλιο. 

Άρθρο 15 

Αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτατο όργανο δι¬ 
οίκησης της Εταιρείας και κατά κύριο λόγο διαμορφώνει 
τη στρατηγική και την πολιτική ανάπτυξης της Εταιρείας, 
ενώ εποπτεύε και ελέγχει τη διαχείριση της περιουσίας 
της. Αποφασίζει για όλα τα θέματα που αφορούν την Ε¬ 
ταιρεία, μέσα στα πλαίσια του εταιρικού σκοπού, με εξαί¬ 
ρεση εκείνα που, σύμφωνα με το νόμο ή το καταστατικό, 

ανήκουν στην αποκλειστική αρμοδιότητα της Γενικής Συ¬ 
νέλευσης. 

2. Το Διοικητικό Συμβούλιο έχει ειδικότερα τις παρακά¬ 
τω αρμοδιότητες: 

α) Καταρτίζει το Στρατηγικό Σχέδιο (Σ.Σ.), το υποβάλλει, 
στους Υπουργούς Εθνικής Οικονομίας, Ανάπτυξης και 
Γεωργίας προς έγκριση και το καταθέτει στην αρμόδια 
κατά τον Κανονισμό της Βουλής Επιτροπής της. 

β) Καταρτίζει ή αναθεωρεί το Επιχειρησιακό Σχέδιο 
(Ε.Σ.), το υποβάλλει στους Υπουργούς Εθνικής Οικονο¬ 
μίας, Ανάπτυξης και Γεωργίας και το καταθέτει στην αρ¬ 
μόδια κατά τον Κανονισμό της Βουλής Επιτροπή της. 

γ) Προβαίνει σε περιοσμένης έκτασης αναμορφώσεις 
των Επιχειρησιακών Σχεδίων μετά την έγκρισή τους, με 
δική της ευθύνη σε επείγουσες περιπτώσεις, εάν το κρίνει 
αναγκαίο για τη βελτίωση του αποτελέσματος της Εται¬ 
ρείας. 

δ) Συντάσσει ετήσια έκθεση πεπραγμένων που περιέχει 
όλα τα οικονομικά στοιχεία που αφορούν στους εγκεκρι¬ 
μένους από το Επιχειρησιακό Σχέδιο και το Συμβόλαιο 
Διαχείρισης στόχους. Η έκθεση αυτή υποβάλλεται μέσα 
στους τρεις πρώτους μήνες του έτους στους Υπουργούς 
Εθνικής Οικονομίας, Ανάπτυξης και Γεωργίας και κατατί¬ 
θεται στην αρμόδια κατά τον Κανονισμό της Βουλής Επι¬ 
τροπή. 

ε) Καταρτίζει, μετά από εισήγηση του Διευθύνοντος 
Συμβούλου και υποβάλλει στην τακτική Γενική Συνέλευ¬ 
ση τον ετήσιο προϋπολογισμό της Εταιρείας, καθώς και 
σύστημα δεικτών εξυπηρέτησης και αποτελεσματικότη- 
τας. 

στ) Καταρτίζει, μετά το πέρας κάθε εταιρικής χρήσης, 
ύστερα από εισήγηση του Διευθύνοντος Συμβούλου και 
υποβάλλει στην τακτική Γ ενική Συνέλευση, τις ετήσιες οι¬ 
κονομικές καταστάσεις της Εταιρείας, οι οποίες περιλαμ¬ 
βάνουν τον απολογισμό εσόδων - εξόδων, τον ισολογισμό 
των αποτελεσμάτων χρήσεως, καθώς και κάθε άλλο στοι¬ 
χείο που προβλέπεται από γενικές ή ειδικές διατάξεις. 

η) Συγκαλεί τακτική ή έκτακτη Γενική Συνέλευση, όποτε 
αυτό προβλέπεται από το νόμο ή το καταστατικό ή όταν 
κρίνεται αναγκαίο. 

θ) Εισηγείται όλα τα προς συτήζηση από τη Γενική Συ¬ 
νέλευση θέματα. 

ι) Αποφασίζει για την ίδρυση θυγατρικών Εταιρειών και 
τη συμμετοχή της Εταιρείας σε άλλες εταιρίες στο εσω¬ 
τερικό ή το εξωτερικό, σύμφωνα με το άρθρο 4 του παρό¬ 
ντος. 

ια) Αποφασίζει μέσα στα πλαίσια του Ε.Σ. για την ανά¬ 
θεση σε ημεδαπά ή αλλοδαπά, φυσικά ή νομικά πρόσω¬ 
πα, μελετών και κατασκευών έργων, καθώς και για την 
πραγματοποίηση προμηθειών, ύψους άνω των 
20 .000.000 δραχμών σήμερα, ή άνω του ποσού που θα ο¬ 
ρίζει εκάστοτε στο μέλλον, με απόφασή του το Διοικητικό 
Συμβούλιο. 

ιβ) Αποφασίζει για την εκποίηση περιουσιακών στοιχεί¬ 
ων, για την άσκηση αγωγών, για την παραίτηση από α- 
σκηθείσες αγωγές, για την άσκηση ενδίκων μέσων ή για 
παραίτηση από αυτά, για δικαστικούς ή εξώδικους συμβι¬ 
βασμούς, καθώς και για σύναψη δανείων κάθε μορφής, 
δυναμένης της Εταιρείας να εκχωρεί για την ασφάλειά 
της, εν όλω ή εν μέρει, προσόδους της Εταιρείας και να 
παρέχει δικαιώματα υποθήκης ακινήτων της. 

ιγ) Αποφασίζει για τη σύναψη δανείων, την παροχή εγ¬ 
γυήσεων, την ανάληψη υποχρεώσεων, την έκδοση συ¬ 


ναλλαγματικών, γραμματίων σε διαταγή, επιταγών, ομο¬ 
λόγων ή ομολογιών ή άλλων αξιογράφων ή τίτλων για λο¬ 
γαριασμό της Εταιρείας. 

ιδ) Αποφασίζει για τη σύσταση εμπραγμάτων ασφαλει¬ 
ών επί κινητών ή ακινήτων τρίτων και την αποδοχή προ¬ 
σωπικών εγγυήσεων προς εξασφάλιση των απαιτήσεων 
της Εταιρείας από τις συναλλαγές της. 

ιε) Διαμορφώνει τη στρατηγική της Εταιρείας σε σχέση 
με τον ανταγωνισμό και εγκρίνει τις Γ αχειρησιακές συ¬ 
νεργασίες ή την κατάρτιση ειδικών συμφωνικών με στόχο 
την ενίσχυση της ανταγωνιστικής θέσης της στην ελληνι¬ 
κή και διεθνή αγορά. 

ιστ) Ορίζει με απόφασή του την πολιτική της Εταιρείας 
σε σχέση με την εκμίσθωση των καταστημάτων, εγκατα¬ 
στάσεων και υπηρεσιώντης, αλλά και των βοηθητικών χώ¬ 
ρων της Εταιρείας, προς της πάσης φύσεως επιχειρήσεις 
χονδρικής εμπορίας οπωροκηπευτικών, κρεάτων και γε¬ 
νικότερα των αγροτικών προϊόντων, νωπών ή μεταποιη¬ 
μένων, στις Γεωργικές Συνεταιριστικές Οργανώσεις της 
χώρας και σε ομάδες παραγωγών, εγκρίνει το ύψος και 
τις αυξήσεις στα πάσης φύσεως μισθώματα ή δικαιώματα 
ή τέλη, όλους τους λοιπούς όρους και προϋποθέσεις των 
μισθωτικών συμβάσεων, καθώς και κάθε άλλο γενικά θέ¬ 
μα σχετικό με τις μισθώσεις. 

ιζ) Αποφασίζει για τη χορήγηση στο προσωπικό αμοι¬ 
βών επιπλέον αυτών που καθορίζονται στο Συμβόλαιο 
Διαχείρισης στο πλαίσιο της άσκησης πολιτικής στελε¬ 
χών ή με σκοπό την αύξηση της παραγωγικότητας, είτε με 
τη μορφή επιβράβευσης επιτυχιών, είτε με τη σύνδεση α¬ 
μοιβών και παραγωγικότητας, όπου η τελευταία μπορεί 
να μετρηθεί αντικειμενικά υπό την προϋπόθεση της πρό¬ 
βλεψής της στην ετήσια συνολικό δαπάνη μισθοδοσίας. 

ιη) Συντάσσει τον Κανονισμό Εσωτερικής Οργάνωσης 
και Λειτουργίας της Εταιρείας και τον Γ ενικό Κανονισμό 
Προσωπικού. 

ιθ) Εγκρίνει τον Κανονισμό Λειτουργίας του Συμβουλίου 
Διεύθυνσης. 

3. Το Διοικητικό Συμβούλιο μπορεί να αναθέτει με από¬ 
φασή του την άσκηση ορισμένων εξουσιών ή αρμοδιοτή¬ 
των του, εκτός από αυτές που απαιτούν συλλογική ενέρ¬ 
γεια, καθώς και τη διαχείριση, διοίκηση ή διεύθυνση των 
υποθέσεων ή την εκπροσώπηση της Εταιρείας σε ένα ή 
περισσότερα μέλη του, στο Διευθύνοντα Σύμβουλο ή στο 
Συμβούλιο Διεύθυνσης, στο Γενικό Διευθυντή, στους Δι¬ 
ευθυντές ή υπαλλήλους της Εταιρείας, ορίζοντας συγ¬ 
χρόνως με την απόφαση αυτή τα θέματα, ως προς τα ο¬ 
ποία μεταβιβάζεται η εξουσία του, με την επιφύλαξη των 
άρθρων 22 και 23α του Κ.Ν. 2190/1920. Μπορεί, επίσης, 
να αναθέτει την άσκηση των αρμοδιοτήτων του σε μία ή 
περισσότερες εκτελεστικές επιτροπές, που αποτελού¬ 
νται από πρόσωπα με επαρκή μόρφωση και πείρα. 

Άρθρο 16 

Αρμοδιότητες του Προέδρου 
του Διοικητικού Συμβουλίου 

1. Ο Πρόεδρος του Διοικητικού Συμβουλίου κατά τη 
διάρκεια της θητείας του και μέσα στο πλαίσιο των αρμο¬ 
διοτήτων του αναλαμβάνει να εκπληρώσει, μετά του Δι- 
ευθύνοντος Συμβούλου, τους στόχους που έχουν καθο- 
ρισθεί με το υπογραφόμενο κατά το άρθρο 4 του Ν. 
2414/1996 Συμβόλαιο Διαχείρισης. 

2. Ο Πρόεδρος του Διοικητικού Συμβουλίου καθορίζει 

τα θέματα της ημερήσιας διάταξης και συγκαλεί σε συνε¬ 
δρίαση τα μέλη του Διοικητικού Συμβουλίου. 

3. Τον Πρόεδρο της Εταιρείας αναπληρώνει, σε περί¬ 
πτωση απουσίας ή κωλύματος, ο Αντιπρόεδρος του Διοι¬ 
κητικού Συμβουλίου. Κατόπιν αποφάσεως του Διοικητι¬ 
κού Συμβουλίου δύναται να τον αναπληρώνει άλλο μέλος 
του Διοικητικού Συμβουλίου και ιδίως ο Διευθύνων Σύμ¬ 
βουλος. 

4. Ο Πρόεδρος εκπροσωπεί εξώδικα και δικαστικά την 
Εταιρεία. Ειδικότερα, για τη δόση όρκου που έχειεπαχθεί 
στην Εταιρεία, για την υποβολή μηνύσεων ή εγκλήσεων 
και την παραίτηση από αυτές, για την έγερση πολιτικής α¬ 
γωγής σε ποινικά δικαστήρια κατά την προδικασία και την 
κύρια διαδικασία και την παραίτηση από αυτήν, για την 
κατάθεση ενδίκων μέσων κατά ποινικών αποφάσεων και 
βουλευμάτων που απαιτείται αυτοπρόσωπη εμφάνιση 
στο δικαστήριο και σε όλες γενικά τις περιπτώσεις ενώ¬ 
πιον εισαγγελικών, δικαστικών, διοικητικών ή άλλων εν γέ- 
νει αρχών, που απαιτείται αυτοπρόσωπη εμφάνιση της Ε¬ 
ταιρείας, η Εταιρεία εκπροσωπείται νόμιμα από τον Πρό¬ 
εδρο ή τον νόμιμο αναπληρωτή του ή από οποιονδήποτε 
υπάλληλο της Εταιρείας που ορίζεται από το Διοικητικό 
Συμβούλιο. 

5. Ο Πρόεδρος αναλαμβάνει κάθε άλλη αρμοδιότητα 
που του εκχωρείτο Διοικητικό Συμβούλιο. 

Άρθρο 17 

Ευθύνη των μελών του Διοικητικού Συμβουλίου 

1. Τα μέλη του Διοικητικού Συμβουλίου ευθύνονται απέ- 
νανπ στην Εταιρεία για κάθε πταίσμα τους κατά την ά¬ 
σκηση των καθηκόντων τους, σύμφωνα με τους ειδικότε¬ 
ρους ορισμούς των άρθρων 22α και 22β του Κ.Ν. 
2190/1920. 

2. Τα μέλη του Διοικητικού Συμβουλίου υποχρεουνται 
να τηρούν απόλυτη εχεμύθεια για εμπιστευτικά θέματα 
της Εταιρείας, των οποίων έλαβαν γνώση με την ιδιότητά 
τους ως Συμβούλων. Η ίδια υποχρέωση υπάρχει και για το 
γραμματέα του Διοικητικού Συμβουλίου, καθώς και τα τυ¬ 
χόν παριστάμενα κατά τη συνεδρίαση του Διοικητικού 
Συμβουλίου πρόσωπα, σύμφωνα με το άρθρο 14 παρ. 8 
του παρόντος καταστατικού. 

3 . Ο διορισμός και η για οποιονδήποτε λόγο παύση των 
μελών του Διοικητικού Συμβουλίου και των προσώπων 
που έχουν την εξουσία να εκπροσωπούν την Εταιρεία α¬ 
πό κοινού ή μεμονωμένα, υποβάλλονται, με τα στοιχεία 
της ταυτότητας των προσώπων αυτών, σε δημοσιότητα, 
κατά τα οριζόμενα στα άρθρα 7α και 7β του Κ.Ν. 
2190/1920. 

Άρθρο 18 

Διευθύνων Σύμβουλος 

1 Ο Διευθύνων Σύμβουλος είναι μέλος του Διοικητικού 
Συμβουλίου της Εταιρείας και η ιδιότητά του δεν είναι α¬ 
συμβίβαστη με την ιδιότητα του Προέδρου του Διοικηπ- 
κού Συμβουλίου. Είναι το ανώτατο εκτελεσπκό όργανο 
της Εταιρείας, προίσταται όλων των υπηρεσιών της εται¬ 
ρείας, διευθύνει το έργο της, λαμβάνει τις αναγκαίες α¬ 
ποφάσεις μέσα στα πλαίσια των διατάξεων που διέπουν 
τη λειτουργία της εταιρείας, των αποφάσεων του Διοικη¬ 
τικού Συμβουλίου, του “Συμβολαίου Διαχείρισης”, των ε¬ 
γκεκριμένων προγραμμάτων και προϋπολογισμών και 
του Στρατηγικού και Επιχειρησιακού Σχεδίου. 


2.0 Διευθύνων Σύμβουλος προσλαμβάνεται για χρονι¬ 
κό διάστημα πέντε ετών, μετά από δημόσια προκήρυξη 
της θέσης, η οποία λαμβάνει χώρα με κοινή απόφαση των 
Υπουργών Εθνικής Οικονομίας, Ανάπτυξης και Γεωργίας. 

Τα ελάχιστα απαιτούμενα προσόντα για την κατάληψη 
της θέσης του Διευθύνοντα Συμβούλου και η διαδικασία 
πρόσληψής του ορίζονται από το άρθρο 7 του Ν. 
2414/1996, όπως τροποποιηθείς ισχύει. 

3. Η σύμβαση του Διευθύνοντος Συμβούλου μπορεί να 
καταγγελθεί και ο διορισμός του να ανακληθεί, εάν συ¬ 
ντρέχει σπουδαίος λόγος, με κοινή απόφαση των Υπουρ¬ 
γών Εθνικής Οικονομίας, Ανάπτυξης και Γ εωργίας. 

4. Στο πλαίσιο που καθορίζεται στην πρώτη παράγραφο 
του παρόντος καταστατικού, ο Διευθύνων Σύμβουλος α¬ 
σκεί όλες τις ουσιαστικές διευθυντικές αρμοδιότητες, ι¬ 
δίως δε τις παρακάτω καταστατικές αρμοδιότητες: 

α) Εκτελεί τις αποφάσεις του Διοικητικού Συμβουλίου, 
β) Υποβάλλει στο Διοικητικό Συμβούλιο της εταιρείας 
τις προτάσεις και εισηγήσεις που απαιτούνται για την υ¬ 
λοποίηση των σκοπών των προβλεπομένων στο άρθρο 4 
του παρόντος καταστατικού και στο Επιχειρησιακό και 
Στρατηγικό Σχέδιο, καθώς και στο Συμβόλαιο Διαχείρι¬ 
σης- 

γ) Συντάσσει δύο τουλάχιστον μήνες πριν απο την έ¬ 
ναρξη του οικονομικού έτους τον προϋπολογισμό των ε¬ 
σόδων και εξόδων. 

δ) Καταρτίζει και υποβάλλει τις αναγκαίες αναθεωρή¬ 
σεις ή αναμορφώσεις του Επιχειρησιακού Σχεδίου και 
του ετησίου προϋπολογισμού των εσόδων και εξόδων. 

ε) Συντάσσει τον ετήσιο απολογισμό της εταιρείας ε¬ 
ντός τριών μηνών από τη λήξη κάθε οικονομικού έτους. 

στ) Καταρτίζει το σύστημα δεικτών εξυπηρέτησης και α- 
ποτελεσματικότητας. 

5. Επίσης, ο Διευθύνων Σύμβουλος ελέγχει όλη την κα¬ 
θημερινή εργασία του Οργανισμού και εποπτεύει τις διε¬ 
ξαγόμενες εργασίες κάθε υπηρεσίας, έχων τη διεύθυνση 
του προσωπικού αυτής, εισηγείται δε προς το Διοικητικό 
Συμβούλιο επί των ακολούθων θεμάτων: 

α) Εκπόνησης μελετών, κατασκευής έργων και ανάθε¬ 
σης προμηθειών, κατά τις ισχύουσες κάθε φορά διατά¬ 
ξεις- 

β) Εκμίσθωσης ή εκποίησης ακίνητων η κινητών πραγ- 
μάτων που ανήκουν στην εταιρεία, 
γ) Σύναψης δανείων. 

6 . Ο Διευθύνων Σύμβουλος εισηγείται κατά τη συζήτη¬ 
ση του Διοικητικού Συμβουλίου τα προς συζήτηση θέμα¬ 
τα και ευθύνεται για την εκτέλεση των αποφάσεων αυτών. 

7. Ο Διευθύνων Σύμβουλος είναι αρμόδιος για: 

α) την εκτέλεση συνήθους φύσεως ή κατ επιταγή του 
Επιχειρησιακού Σχεδίου έργων και προμηθειών και ανά¬ 
ληψη υποχρεώσεων, εφόσον η συνολική δαπάνη δεν υ¬ 
περβαίνει το ποσό των 20.000.000 δραχμών σήμερα, επι- 
τρεπομένηςτης αυξομείωσης του χρηματικού αυτού ορί¬ 
ου στο μέλλον, με απόφαση του Διοικητικού Συμβουλίου, 
β') την εσωτερική οργάνωση και την πρόταση των κάθε 
φύσης κανονισμών λειτουργίας της εταιρείας, εκτός του 
Γενικού Κανονισμού Προσωπικού, και λαμβάνει όλα τα α¬ 
παραίτητα μέτρα για την αναβάθμιση και αξιοποίηση του 
προσωπικού, προτείνονταςτην κατάρτιση, όπου χρειάζε¬ 
ται νέων κανονισμών προσωπικού, οργανογραμμάτων, 
προγραμμάτων εκπαίδευσης και επιμόρφωσής του. 

γ) Τα θέματα προσωπικού της εταιρείας, μέσα στο πλαί¬ 
σιο αποκλεισπκά του Γενικού Κανονισμού Προσωπικού 

της Ο.Κ.Α.Α. Α.Ε., των συμβατικών υποχρεώσεων και των 
υποχρεώσεων από το Συμβόλαιο Διαχείρισης και την το¬ 
ποθέτηση του προσωπικού στις προβλεπόμενες από τον 
Κανονισμό του Οργανισμού θέσεις, καθώς και τη χορή¬ 
γηση αδειών σε αυτό. 

Ιδιαίτερα για το Γενικό Κανονισμό Προσωπικού και ζη¬ 
τήματα που αφορούν στις εργασιακές σχέσεις, οποιαδή¬ 
ποτε πρόταση ή απόφαση για αλλαγή απαιτεί τη σύμφω¬ 
νη γνώμη των δύο μερών (εταιρείας και εργαζομένων) με 
τη διαδικασία υπογραφής συλλογικών συμβάσεων εργα¬ 
σίας. 

8 .0 Διευθύνων Σύμβουλος αναλαμβάνει κάθε άλλη αρ¬ 
μοδιότητα που του εκχωρείτο Διοικητικό Συμβούλιο. 

9. Τον Διευθύνοντα Σύμβουλο της εταιρείας αναπλη¬ 
ρώνει, σε περίπτωση απουσίας ή κωλύματος, το πρόσω¬ 
πο που ορίζεται με απόφαση του Διοικητικού Συμβουλίου, 
μετά από πρόταση του Διευθύνοντος Συμβούλου. 

Άρθρο 19 

Συμβούλιο Διεύθυνσης Γενικοί Διευθυντές 

1. Στο Συμβούλιο Διεύθυνσης μετέχουν ως Πρόεδρος ο 
Διευθύνων Σύμβουλος και οι Γενικοί Διευθυντές ή εάν υ¬ 
πάρχει μόνο ένας Γ ενικός Διευθυντής αυτός και οι Διευ¬ 
θυντές ή σε κάθε άλλη περίπτωση οι Διευθυντές. 

2. Το Διοικητικό Συμβούλιο με απόφασή του εγκρίνει 
τον Κανονισμό Λειτουργίας του Συμβουλίου Διεύθυνσης, 
μετά από πρόταση του Διευθύνοντος Συμβούλου. 

3. Κύρια αποστολή του Συμβουλίου Διεύθυνσης είναι: 

α) Ο συντονισμός και η εξασφάλιση της απαραίτητης 

συνοχής και λειτουργίας της εταιρείας. 

β) Η επίλυση σημαντικών προβλημάτων της τρέχουσας 
διαχείρισης. 

γ) Η λήψη # αποφάσεων για προμήθειες ή αναθέσεις έρ¬ 
γων μέχρι το τιθέμενο από το Διοικητικό Συμβούλιο χρη¬ 
ματικό όριο και 

δ) Η άσκηση κάθε άλλης αρμοδιότητας που του εκχω¬ 
ρεί το Διοικητικό Συμβούλιο. 

4 . Η αναγκαιότητα διορισμού Γενικών Διευθυντών υπό- 
κειται στην κρίση του Διοικητικού Συμβουλίου, το οποίο 
καθορίζει τον αριθμό, τις αρμοδιότητες και τις αποδοχές 
τους. Οι Γενικοί Διευθυντές ορίζονται και ανακαλούνται ο¬ 
ποτεδήποτε από το Διοικητικό Συμβούλιο, μετά από πρό¬ 
ταση του Διευθύνοντος Συμβούλου. 

5 . Οι Γενικοί Διευθυντές είναι ανώτατα στελέχη της ε¬ 
ταιρείας, εκτός οργανικών θέσεων, εκλέγονται από εξει- 
δικευμένα στελέχη διοίκησης από το προσωπικό της ε¬ 
ταιρείας ή εκτός αυτού, με απόσπαση ή με σύναψη ειδι¬ 
κής σύμβασης. Προΐστανται αυτοτελών τομέων δράσης 
της εταιρείας και παρίστανται, εφόσον κληθούν από το Δι¬ 
οικητικό Συμβούλιο, στις συνεδριάσεις του Διοικητικού 
Συμβουλίου, χωρίς δικαίωμα ψήφου, δύνανται δε ναειση- 
γούνται τα προς συζήτηση θέματα της αρμοδιότητάς 
τους, μετά από πρόταση του Διευθύνοντος Συμβούλου. 

6 . Με απόφαση του Διοικητικού Συμβουλίου είναι δυνα¬ 
τόν να τους ανατίθεται και εξουσία εκπροσώπησης της ε¬ 
ταιρείας, στο πλαίσιο των αρμοδιοτήτων τους. 

7. Οι Γενικοί Διευθυντές, εάν προέρχονται από το προ¬ 
σωπικό της εταιρείας, επανέρχονται στη θέση που κατεί¬ 
χαν πριν από τον ορισμό τους στη θέση του Γ ενικού Διευ¬ 
θυντή, όταν λήξει η θητεία τους. Στην ίδια θέση επανέρ¬ 
χονται και εάν παραιτηθούν ή για οποιοδήποτε λόγο 
αποχωρήσουν πριν από τη λήξη της θητείας τους. Ο χρό¬ 


νος θητείας στη θέση του Γενικού Διευθυντή θεωρείται 
χρόνος πραγματικής υπηρεσίας στην εταιρεία με όλες τις 
συνέπειες και για τη συνταξιοδότηση. 

Άρθρο 20 

Αρμοδιότητες της Γενικής Συνέλευσης 

1 . Η Γενική Συνέλευση των μετόχων της εταιρείας είναι 
το ανώτατο όργανο αυτής και δικαιούται να αποφασίζει, 
εκτός εάν διαφορετικά ορίζεται στο νόμο ή στο καταστα¬ 
τικό αυτό, για κάθε υπόθεση που αφοοά την εταιρεία. 

2 . Η Γ ενική Συνέλευση των μετόχων είναι η μόνη αρμό¬ 
δια να αποφασίζει επί των ακολούθων θεμάτων: 

α) τροποποίηση του καταστατικού, συμπεριλαμβανο¬ 
μένων και των αυξήσεων ή μειώσεων του μετοχικού κε¬ 
φαλαίου, 

β) διάλυση, παράτρισητης διάρκειας, συγχώνευση, διά¬ 
σπαση, μετατροπή και αναβίωση της εταιρείας, 
γ) διορισμό εκκαθαριστών. 

δ) διορισμό των μελών του Διοικητικού Συμβουλίου και 
των ελεγκτών και καθορισμό της αμοιβής τους. 

ε) απαλλαγή του Διοικητικού Συμβουλίου και των ελε¬ 
γκτών από κάθε προσωπική ευθύνη. 

στ) έγκριση των ετησίων λογαριασμών (ετησίων οικονο¬ 
μικών καταστάσεων της εταιρείας, που περιλαμβάνουν 
τον ισολογισμό, το λογαριασμό "αποτελέσματα χρήσε- 
ως", τον "πίνακα διαθέσεως αποτελεσμάτων" και το προ¬ 
σάρτημα. 

ζ) Διάθεση των ετησίων κερδών, 
η) Έκδοση ομολογιακού δανείου, 
θ) Κατάθεση αγωγών κατά των μελών του Διοικητικού 
Συμβουλίου και των Ελεγκτών, σε περίπτωση παραβάσε- 
ως των εκ του νόμου καθηκόντων τους. 

ι) Κάθε άλλο θέμα που προβλέπεται από το νόμο ή το 
παρόν καταστατικό. 

Άρθρο 21 

Σύγκληση Γενικής Συνέλευσης 

1 . Η Γενική Συνέλευση συνέρχεται στην έδρα της εται¬ 
ρείας τακτικά, τουλάχιστον μία φορά σε κάθε εταιρική 
χρήση και μέσα σε έξι (6) μήνες από τη λήξη της εταιρικής 
χρήσης. 

2 . Η Γενική Συνέλευση συνέρχεται και έκτακτα, οποτεδή¬ 
ποτε το Διοικητικό Συμβούλιο κρίνει αυτό αναγκαίο, όταν 
το ζητήσει ο μέτοχος ή οι ελεγκτές, καθώς και στις προ¬ 
βλεπόμενες από το νόμο ή το καταστατικό περιπτώσεις. 

3 . Όταν ο μέτοχος ή οι ελεγκτές ζητήσουν τη σύγκληση 
έκτακτης Γενικής Συνέλευσης, το Διοικητικό Συμβούλιο 
υποχρεούται μέσα σε δέκα (10) ημέρες από την επίδοση 
της αίτησης αυτής στον Πρόεδρο του Διοικητικού Συμ¬ 
βουλίου, να σύγκαλέσει έκτακτη Γ ενική Συνέλευση, με θέ¬ 
μα ημερήσιας διάταξης το θέμα που περιέχεται στην αί¬ 
τηση. 

4 . Κατ’ εξαίρεση, η Γ ενική Συνέλευση επιτρέπεται να συ¬ 
νέρχεται και σε άλλο τόπο, εκτός της έδρας της, μετά α¬ 
πό απόφαση του Διοικητικού Συμβουλίου. 

5. Στη Γενική Συνέλευση προεδρεύει ο Πρόεδρος του 
Διοικητικού Συμβουλίου και εάν αυτός απουσιάζει, ο Αντι¬ 
πρόεδρος αυτού. Εάν και ο τελευταίος αυτός κωλύεται, 
προεδρεύει στη Γενική Συνέλευση ο πρεσβύτερος των 
Συμβούλων. Καθήκοντα Γραμματέα ασκεί υπάλληλος της 
εταιρείας, οριζόμενος από τον Πρόεδρο του Διοικητικού 
Συμβουλίου. 



6. Οι συζητήσεις και αποφάσεις της Γενικής Συνέλευ¬ 
σης περιορίζονται μόνο στα θέματα που αναγράφονται 
στην ημερήσια διάταξη, που δημοσιεύεται, σύμφωνα με 
το παρακάτω άρθρο 22 του παρόντος καταστατικού. Συ¬ 
ζήτηση εκτός των θεμάτωντης ημερησίας διάταξης δεν ε¬ 
πιτρέπεται, με εξαίρεση τις τροπολογίες επί των προτά¬ 
σεων του Διοικητικού Συμβουλίου προς τη Συνέλευση και 
τις προτάσεις σύγκλησης άλλης Γενικής Συνέλευσης. 

7. Οι συζητήσεις και οι αποφάσεις της Γενικής Συνέλευ¬ 
σης καταχωρούνται, σε περίληψη, σε ειδικό βιβλίο πρα¬ 
κτικών και υπογράφονται από τον Πρόεδρο και το Γραμ¬ 
ματέα της Γενικής Συνέλευσης. 

8 Αντίγραφα και αποσπάσματα των πρακτικών επικυ¬ 
ρώνονται από τον Πρόεδρο του Διοικητικού Συμβουλίου 
ή τον αναπληρωτή του. 


Άρθρο 22 

Πρόσκληση της Γενικής Συνέλευσης 
1. Η Γενική Συνέλευση συγκαλείται πάντοτε από το Δι¬ 
οικητικό Συμβούλιο. 

2 Η πρόσκληση της Γενικής Συνέλευσης περιλαμβάνει 
τουλάχιστον το οίκημα, τη χρονολογία και την ωρα συνε- 
δρίασης, καθώς καιτα θέματατης ημερήσιας διάταξης με 

° 3 φ Η ν πρόσκλησητης Γενικής Συνέλευσης τοιχοκολλάται 
σε εμφανή θέση των κεντρικών γραφείων της εταιρείας 

και δημοσιεύεται ως εξής: , 

α) Στο τεύχος Ανωνύμων Εταιρειών και Εταιρειών Πε¬ 
ριορισμένης Ευθύνης της Εφημερίδας της Κυβερνησε- 
ως, σύμφωνα με το άρθρο 3 του π.δ/τος "περιδελτιου - 
νωνύμων Εταιρειών" της 16ης Ιανουάριου 1930, δέκα (10) 
τουλάχιστον ημέρες πριν από την ορισθείσα ημερομηνία 
συνεδρίασης της Γενικής Συνέλευσης, υπολογιζόμενων 

και των εξαιρετέων ημερών. ηι 

β) Σε μία ημερήσια πολιτική εφημερίδα που εκδιδεται 
στην Αθήνα, έχει, κατά την κρίση του Διοικητικού Συμ¬ 
βουλίου, ευρεία κυκλοφορία σε ολόκληρη τη χωρά και ε¬ 
πιλέγεται από τις εφημερίδες του άρθρου 3 του Ν. Δ/τος 
3757 / 1957 , όπως ισχύει, είκοσι (20) τουλάχιστον ήμερες 
πριν από την ορισθείσα ημερομηνία συνεδρίασης της Γε¬ 
νικής Συνέλευσης, υπολογιζόμενων και των εξαιρετέων η- 

^ ν) Σε μία ημερήσια οικονομική εφημερίδα από εκείνες 
που εκδίδονται έξι (6) ημέρες την εβδομάδα επί τρία συ¬ 
νεχή έτη ως αμιγώς οικονομικές εφημερίδες και έχουν η¬ 
μερήσια κυκλοφορία, καθ’ όλη την τριετία, πεντε τουλάχι¬ 
στον χιλιάδων φύλλων, εφόσον πληρούν τις προϋποθέ¬ 
σεις που καθορίζονται με κοινή απόφαση των αρμοδίων 
Υπουργών, προκειμένου για το χαρακτηρισμό εφημερί¬ 
δας ως οικονομικής, είκοσι (20) τουλάχιστον ήμερες πριν 
από την ορισθείσα ημερομηνία συνεδρίασης της Γενικής 
Συνέλευσης, υπολογιζόμενων και των εξαιρετέων ημε- 

Ρ Τ Μέσα στην ίδια προθεσμία των είκοσι (20) τουλάχι¬ 
στον ημερών πριν από την ορισθείσα ημερομηνία συνε¬ 
δρίασης της Γενικής Συνέλευσης, υπολογιζόμενων και 
των εξαιρετέων ημερών γνωστοποιείται η πρόσκληση για 
τη σύγκληση της Γενικής Συνέλευσης στα Υπουργεία Ε¬ 
θνικής Οικονομίας, Ανάπτυξης και Γεωργίας, καθώς και 
στην αρμόδια διεύθυνση του Υπουργείου ανάπτυξης, Γε¬ 
νική Γραμματεία Εμπορίου. 

5. Προκειμένου περί επαναληπτικών Γενικών Συνελεύ¬ 


σεων, οι προθεσμίες για τις καταχωρήσεις των προσκλή¬ 
σεων που αναφέρονται στις παραγράφου 3 και 4 του πα- 
ρόντος συντέμνονται στο μισό. 

6. Η ημέρα της δημοσίευσης της πρόσκλησης της Γενι¬ 
κής Συνέλευσης και η ημέρα της συνεδρίασης δεν υπο¬ 
λογίζονται. 

7. Η πρόσκληση για τη σύγκληση της Γ ενικής Συνέλευ¬ 
σης και η απόφασή της για τη μείωση του μετοχικού κε¬ 
φαλαίου πρέπει, με ποινή ακυρότητας, να ορίζει το σκοπο 
της μείωσης, καθώς και τον τρόπο πραγματοποίησής της. 
Η απόφαση αυτή πρέπει να συνοδεύεται από έκθεση ορ¬ 
κωτού ελεγκτή. 

8 Το Διοικητικό Συμβούλιο της εταιρείας εχει την υπο¬ 
χρέωση δέκα (10) ημέρες πριν από την τακτική Γ ενική Συ¬ 
νέλευση να παρέχει σε κάθε αιτούντα σχετικά μέτοχο τις 
ετήσιες οικονομικές καταστάσεις της, αντίτυπο της έκθε¬ 
σης πεπραγμένων αυτού, καθώς και της έκθεσης των ε¬ 
λεγκτών. 


Άρθρο 23 

Δικαίωμα παράστασης στη Γενική Συνέλευση 

Δικαίωμα παράστασης στη Γενική Συνέλευση έχει το 
Ελληνικό Δημόσιο, ως μοναδικός μέτοχος της εταιρείας. 
Κατά την άσκηση των δικαιωμάτων του ως μετόχου της ε¬ 
ταιρείας το Ελληνικό Δημόσιο εκπροσωπείται απο τον Υ¬ 
πουργό Οικονομικών, ή το νόμιμο εκπρόσωπό του. 

Άρθρο 24 

Απαρτία της Γ ενικής Συνέλευσης 

1. Η Γενική Συνέλευση βρίσκεται σε απαρτία και συνε¬ 
δριάζει εγκύρως επί των θεμάτων της ημερησίας διάτα¬ 
ξης, ότανπαρίστανται σε αυτήν ο Υπουργός Οικονομικών 
ή ο νόμιμος εκπρόσωπός του. 

2 Εάν δεν επιτευχθεί κατά την ως άνω παραγραφο α¬ 
παρτία, η Γενική Συνέλευση συνέρχεται εκ νέου σε είκοσι 
(20) ημέρες από της χρονολογίας της ματαιωθείσης συ¬ 
νεδρίασης, προσκαλούμενη για το σκοπό αυτό πριν απο 
δέκα (10) τουλάχιστον ημέρες. 

Άρθρο 25 

Διαχειριστικός έλεγχος 

1. Ο τακτικός διαχειριστικός έλεγχος της οικονομικής 
διαχείρισης και των ετήσιων λογαριασμών (ετήσιων οικο¬ 
νομικών καταστάσεων) της εταιρείας, όπως και τα υπό¬ 
λοιπα καθήκοντα των ελεγκτών, ασκούνται, σύμφωνα με 
το νόμο, από μια τουλάχιστον εταιρεία ή κοινοπραξία απο 
αυτές που είναι εγγεγραμμένες στο ειδικό Μητρώο του 
ΣΟΕ που εκλέγονται, σύμφωνα με τις σχετικές διατάξεις 
της νομοθεσίας από την προηγούμενη τακτική Γενική Συ¬ 
νέλευση, η οποία ορίζει ταυτόχρονα και την αμοιβή τους. 

2. Οι ορκωτοί ελεγκτές της πρώτης εταιρικής χρήσής 
καθώς και η αμοιβή τους θα οριστούν με απόφαση των Υ¬ 
πουργών Ανάπτυξης και Γεωργίας. 

3. Εντός πέντε (5) ημερών από τη συνεδρίαση της Γ ενι¬ 
κής Συνέλευσης που όρισε τους ελεγκτές, πρέπει να γίνει 
από την εταιρεία η ανακοίνωση προς αυτους του διορι¬ 
σμού τους. Εφόσον οι ελεγκτές δεν αποποιηθουν το διο¬ 
ρισμό τους εντός προθεσμίας πέντε (5) ημερών, θεωρού- 

νται ότι αποδέχθηκαν αυτόν. 

4 Τα καθήκοντα και δικαιώματα των ελεγκτών ασκό 
νται όπως ορίζεται στα άρθρα 36 έως 38 και 43α παρ. 4 
του Κ.Ν. 2190/1920. 

5 . Ο διορισμός και η για οποιονδήποτε λόγο παύση των 
ελεγκτών υποβάλλεται, με τα στοιχεία ταυτότητας των ε¬ 
λεγκτών, σε δημοσιότητα, κατά τα οριζόμενα στα άρθρα 
7α και 7βτου Κ.Ν. 2190/1920. 

Άρθρο 26 
Εταιρική χρήση 

1 . Η εταιρική χρήση έχει διάρκεια δώδεκα (12) μηνών. 
Αρχίζει την πρώτη (1η) Ιανουάριου και λήγει την τριακο- 
στή πρώτη (31η) Δεκεμβρίου κάθε έτους. 

2. Κατ’ εξαίρεση, η πρώτη εταιρική χρήση είναι μεγαλύ¬ 
τερης διάρκειας, αρχίζει με τη δημοσίευση του παρόντος 
και λήγει την 31η Δεκεμβρίου του επομένου της συστά- 
σεως έτους, δηλαδή την 31η Δεκεμβρίου 1999. 

Άρθρο 27 

Ετήσιες Οικονομικές Καταστάσεις 

1 . Στο τέλος κάθε εταιρικής χρήσης το Διοικητικό Συμ¬ 
βούλιο κλείνει τους λογαριασμούς, συντάσσει λεπτομερή 
απογραφή της περιουσίας της εταιρείας και καταρτίζει 
τις ετήσιες οικονομικές καταστάσεις και την έκθεση δια¬ 
χείρισης, σύμφωνα με τα άρθρα 42α, 42β, 42γ, 42δ, 43, 
43α, 43β, 70α, 70β, 111 παρ. 1 και 2 και 112 παρ. 1 έως 7 
του Κ.Ν. 2190/1920, όπως τροποποιηθείς ισχύει. 

2. Οι ετήσιες οικονομικές καταστάσεις περιλαμβάνουν: 
α) Τον ισολογισμό. 

β) Το λογαριασμό "αποτελέσματα χρήσεως". 
γ) Τον "πίνακα διαθέσεως αποτελεσμάτων" και 
δ) Το προσάρτημα. 

Οι παραπάνω καταστάσεις αποτελούν ενιαίο σύνολο, ε¬ 
λέγχονται όπως ορίζουν τα άρθρα 36,36α και 37 του Κ.Ν. 
2190/1920 και εμφανίζουν με απόλυτη σαφήνεια την 
πραγματική εικόνα της περιουσιακής διάρθρωσης, της 
χρηματοοικονομικής θέσης και των αποτελεσμάτων χρή¬ 
σης της εταιρείας. 

3. Οι ετήσιες οικονομικές καταστάσεις υποβάλλονται 
για έγκριση στην τακτική Γενική Συνέλευση και συνοδεύ¬ 
ονται: 

α) Από την έκθεση του Διοικητικού Συμβουλίου, 
β) Από την έκθεση των ελεγκτών. 

4. Για να ληφθεί από τη Γ ενική Συνέλευση έγκυρη από¬ 
φαση σχετικά με τις ετήσιες οικονομικές καταστάσεις της 
εταιρείας, που έχουν εγκριθεί από το Διοικητικό Συμβού¬ 
λιο, πρέπει αυτές να έχουν θεωρηθεί από: 

α) Τον Πρόεδρο του Διοικητικού Συμβουλίου ή τον ανα¬ 
πληρωτή του. 

β) Τον Διευθύνοντα Σύμβουλο. 

γ) Τον υπεύθυνο για τη διεύθυνση του λογιστηρίου της 
εταιρείας. 

Τα παραπάνω πρόσωπα, σε περίπτωση διαφωνίας, ως 
προς τη νομιμότητα του τρόπου κατάρτισης των οικονο¬ 
μικών καταστάσεων, οφείλουν να εκθέσουν εγγράφως τις 
αντιρρήσεις τους στη Γ ενική Συνέλευση. 

5. Η έκθεση διαχείρισης του Διοικητικού Συμβουλίου 
προς την τακτική Γ ενική Συνέλευση πρέπει να περιέχει 
σαφή και πραγματική εικόνα της εξέλιξης των εργασιών 
και τηο οικονομικής θέσης της εταιρείας, καθώς και πλη¬ 
ροφορίες για την προβλεπόμενη πορεία της εταιρείας και 
για τις δραστηοιότητές της στον τομέα της έρευνας και α¬ 
νάπτυξης. Επιπλέον στην έκθεση αυτή αναφέρονται τα 
στοινεία που ορίζονται στην παράγραφο 3 περίπτωση β' 
του άοθοου 43α του Κ.Ν. 2190/1920. 


6 . Το Διοικητικό Συμβούλιο της εταιρείας οφείλει να δη¬ 
μοσιεύσει τον ισολογισμό της εταιρείας, το λογαριασμό 
"αποτελέσματα χρήσεως" και τον "πίνακα διαθέσεως α¬ 
ποτελεσμάτων", μαζί με το σχετικό πιστοποιητικό ελέγ¬ 
χου, είκοσι (20) τουλάχιστον ημέρες πριν από τη συνε¬ 
δρίαση της Γενικής Συνέλευσης: 

α) Σε μία ημερήσια πολιτική εφημερίδα, που πληροί τις 
προϋποθέσεις του άρθρου 3 του Ν. δ/τος 3757/1957, η ο¬ 
ποία εκδίδεται στην Αθήνα και έχει ευρεία κυκλοφορία σε 
ολόκληρη τη χώρα, κατά την κρίση του Διοικητικού Συμ¬ 
βουλίου. 

β) Σε μία ημερήσια οικονομική εφημερίδα, που πληροί 
τις προϋποθέσεις της παραγράφου 2 του άρθρου 26 του 
Κ.Ν. 2190/1920. Η δημοσίευση γίνεται με τη μορφή και 
στην έκταση που προβλέπεται από το άρθρο 43β του πα¬ 
ραπάνω νόμου. 

γ) Στο τεύχος ανωνύμων εταιρειών και εταιρειών περιο¬ 
ρισμένης ευθύνης της εφημερίδας της Κυβερνήσεως 
σύμφωνα με το άρθρο 7β παρ. 1 εδ. β’του Κ.Ν. 2190/1920. 

7 . Οι ετήσιες οικονομικές καταστάσεις, αρχικές και τρο¬ 
ποποιημένες από τη Γενική Συνέλευση (ισολογισμός, α¬ 
ποτελέσματα χρήσεως, πίνακας διαθέσεως αποτελεσμά¬ 
των και προσάρτημα) και οι σχετικές εκθέσεις του Διοικη¬ 
τικού Συμβουλίου και των ελεγκτών της εταιρείας, 
δημοσιεύονται σύμφωνα με τα άρθρα 7α και 7β του Κ.Ν. 
2190/1920. Ο ισολογισμός πρέπει να περιέχει τα ατομικά 
στοιχεία των προσώπων που τον πιστοποιούν, σύμφωνα 
με την παράγραφο 4 αυτού του άρθρου. 

8 . Αντίγραφο των ετήσιων οικονομικών καταστάσεων 
μαζί με τις εκθέσεις του Διοικητικού Συμβουλίου και των 
ελεγκτών υποβάλλονται στην αρμόδια εποπτική αρχή εί¬ 
κοσι (20) τουλάχιστον ημέρες πριν από την ημέρα της Γ ε¬ 
νικής Συνέλευσης. 

9. Μέσα σε είκοσι (20) ημέρες από την έγκριση των ετή¬ 
σιων οικονομικών καταστάσεων από την τακτική Γ ενική Συ¬ 
νέλευση υποβάλλεται στην αρμόδια εποπτική αρχή αντί¬ 
γραφο των πρακτικών της Γ ενικής Συνέλευσης με αντίγρα¬ 
φο των ετήσιων οικονομικών καταστάσεων που εγκρίθηκαν. 

Άρθρο 28 

Διανομή κερδών της χρήσεως 

1. Καθαρά κέρδη της εταιρείας είναι αυτά που προκύ¬ 
πτουν μετά την αφαίρεση από τα πραγματοποιηθέντα ακα¬ 
θάριστα κέοδη κάθε εξόδου, κάθε ζημίας, των σύμφωνα με 
το νόμο αποσβέσεων και κάθε άλλου εταιρικού βάρους. 

2. Το ποσοστό επί των καθαρών κερδών που αποδίδεται 
ως μέρισμα στο Ελληνικό Δημόσιο ως μοναδικό μέτοχο, 
ορίζεται με απόφαση της τακτικής Γ ενικής Συνέλευσης. 

3. Ποσοστό τουλάχιστον δέκα τοις εκατό (10%) των κα¬ 
θαρών κερδών αφαιρείται προς σχηματισμό τακτικού α- 
ποθεματικού. Η κράτηση αυτή παύει να είναι υποχρεωτι¬ 
κή, όταν το αποθεματικό καλύψει ποσό ίσο προς το ένα 
τρίτο (1/3) του μετοχικού κεφαλαίου. Εάν, όμως, τούτο 
μειωθεί για οποιονδήποτε λόγο, η κράτηση επαναλαμβά¬ 
νεται μέχρι το ίδιο όριο. 

4 . Το υπόλοιπο ποσό των καθαρών κερδών, κατά την 
κρίση της τακτικής Γενικής Συνέλευσης, είτε διατίθεται 
για τη δημιουργία έκτακτου αποθεματικου, είτε μεταφε- 
ρεται σε νεα χρήση, είτε κεφαλαιοποιείται, αυξανόμενου 
του μετοχικού κεφαλαίου της εταιρείας. Στην τελευταία 
αυτή περίπτωση εφαρμόζονται όσα ορίζονται οτην παρα- 
γραΦΟ 3 του άρθρου 3ατου Κ.Ν. 2190/1920. 

Αρθρο 29 

Μείωση του μετοχικού κεφαλαίου στο μισό του αρχικού 

Σε περίπτωση που το σύνολο των ιδίων κεφαλαίων της 
εταιρείας, όπως προσδιορίζεται στο υπόδειγμα του ισο¬ 
λογισμού που προβλέπεται από το άρθρο 42γ του Κ.Ν. 
2190/1920, είναι κατώτερο από το μισό (1/2) του μετοχι¬ 
κού κεφαλαίου, το Διοικητικό Συμβούλιο υποχρεούται, 
μέσα σε έξι (6) μήνες από τη λήξη της χρήσης, να συγκα- 
λέσει τη Γενική Συνέλευση, που θα αποφασίσει τη λύση 
της εταιρείας ή την υιοθέτηση άλλου μέτρου. 

Άρθρο 30 

Λόγοι λύσης της εταιρείας 

1 . Η Εταιρεία λύεται: 

α) μόλις παρέλθει ο οριζόμενος στο άρθρο 3 του παρό¬ 
ντος καταστατικού χρόνος διάρκειας αυτής, εκτός εάν με 
προηγούμενη απόφασή της η Γενική Συνέλευση αποφά¬ 
σισε την παράταση του χρόνου της διάρκειάς της. 

β)Με απόφαση της Γενικής Συνέλευσης, μετά από πρό¬ 
ταση του Διοικητικού Συμβουλίου, 
γ) Με την κήρυξή της σε πτώχευση. 

2 . Η λύση της εταιρείας υποβάλλεται σε δημοσιότητα, 
σύμφωνα με τα άρθρα 7α και 7βτου Κ.Ν. 2190/1920. 

Άρθρο 31 
Εκκαθάριση 

1 . Εκτός από την περίπτωση της πτώχευσης, τη λύση 
της εταιρείας ακολουθεί η εκκαθάριση αυτής. 

Στην περίπτωση του εδαφίου α’ της παραγράφου 1 του 
προηγουμένου άρθρου, το Διοικητικό Συμβούλιο εκτελεί 
χρέη εκκαθαριστή μέχρι το διορισμό εκκαθαριστών από 
τη Γ ενική Συνέλευση. 

Στην περίπτωση του εδαφίου β’ της παραγράφου 1 του 
προηγουμένου άρθρου, η Γενική Συνέλευση με την ίδια α¬ 
πόφαση διορίζει τρεις (3) εκκαθαριστές, οι οποίοι κατά τη 
διάρκεια της εκκαθάρισης ασκούν όλες τις συναφείς με 
τη διαδικασία και το σκοπό της εκκαθάρισης αρμοδιότη¬ 
τες του Διοικητικού Συμβουλίου, σύμφωνα με τις αποφά¬ 
σεις της Γενικής Συνέλευσης. Ο διορισμός των εκκαθαρι¬ 
στούν υποβάλλεται στη δημοσιότητα των άρθρων 7α και 
7 β του Κ.Ν. 2190/1920 και συνεπάγεται αυτοδίκαια την 
παύση της εξουσίας των μελών του Διοικητικού Συμβου¬ 
λίου. 

2. Οι εκκαθαριστές που διορίζονται από τη Γενική Συνέ¬ 
λευση οφείλουν με την ανάληψη των καθηκόντων τους να 
ενεργήσουν απογραφή της εταιρικής περιουσίας και να 
δημοσιεύσουν δια του τύπου και του τεύχους των ανωνύ¬ 
μων εταιρειών και εταιρειών περιορισμένης ευθύνης της 
Εφημερίδας της Κυβερνήσεως ισολογισμό, αντίτυπο του 
οποίου υποβάλλεται στην αρμόδια εποπτεύουσα αρχή. 

3. Την ίδια ως άνω υποχρέωση έχουν οι εκκαθαριστές 
και κατά τη λήξη της εκκαθάρισης. 

4. Η Γενική Συνέλευση διατηρεί όλα τα δικαιώματά της 
κατά τη διάρκεια της εκκαθάρισης. 

5. Οι ισολογισμοί της εκκαθάρισης εγκρίνονται από τη 
Γενική Συνέλευση των μετόχων, η οποία αποφασίζει και 
για την ευθύνη των εκκαθαριστών. 

6 . Κάθε έτος υποβάλλονται στη Γ ενική Συνέλευση τα α¬ 
ποτελέσματα της εκκαθάρισης μαζί με την έκθεση των αι¬ 
τιών τα οποία εμπόδισαν την αποπεράτωση της εκκαθά¬ 
ρισης. 


7 . Οι ισολογισμοί της εκκαθάρισης και ο τελικός της ι¬ 
σολογισμός υποβάλλονται στη δημοσιότητα των άρθρων 
7α και 7β του Κ.Ν. 2190/1920. 

Άρθρο 32 

Στρατηγικό και Επιχειρησιακό σχέδιο 

1. Η Εταιρεία υποχρεούται να καταρτίζει σύμφωνα με το 
άρθρο 2 του Ν. 2414/1996, όπως εκάστοτε ισχύει: 

α) το Στρατηγικό Σχέδιο (Σ.Σ.) που καθορίζει το πλαίσιο 
της γενικότερης κυβερνητικής πολιτικής, τους μακρο¬ 
χρόνιους βασικούς στόχους για την εκπλήρωση των σκο¬ 
πών της εταιρείας και τις μεθόδους πραγματοποίησής 
τους. 

β) το Επιχειρησιακό Σχέδιο (Ε.Σ.) με διάρκεια τριών (3) 
έως πέντε (5) ετών. Το Επιχειρησιακό Σχέδιο εξειδικεύει 
τους στόχους του Στρατηγικού Σχεδίου και τις μεθόδους 
πραγματοποίησης τους για καθένα από τα έτη της διάρ- 
κειάς του. Κάθε Ε.Σ. περιλαμβάνει επί μέρους σχέδια που 
περιγράφουν τους στόχους και τις δραστηριότητες κάθε 
υπηρεσιακής ή επιχειρησιακής μονάδας, διεύθυνσης ή 
τομέα για κάθε διαχειριστική περίοδο και συνολικά για ό¬ 
λη τη διάρκειά του. 

2. Το Στρατηγικό και το Επιχειρησιακό Σχέδιο υποβάλ¬ 
λονται από το Διοικητικό Συμβούλιο της εταιρείας στους 
Υπουργούς Εθνικής Οικονομίας, Ανάπτυξης και Γεωρ¬ 
γίας, εγκρίνονται με κοινή απόφασή τους και κατατίθενται 
στην αρμόδια κατά τον Κανονισμό της Βουλής Επιτροπή 
της. 

3. Οι Υπουργοί Εθνικής Οικονομίας, Ανάπτυξης και Γε¬ 
ωργίας παρακολουθούν την πορεία εκτέλεσης του εγκε¬ 
κριμένου Επιχειρησιακού Σχεδίου και ελέγχουν το βαθμό 
επίτευξης των στόχων του. 

4 . Το Επιχειρησιακό Σχέδιο μπορεί να αναθεωρείται με 
τον ίδιο τρόπο που καταρτίζεται και εγκρίνεται. Σε επεί¬ 
γουσες περιπτώσεις, το Διοικητικό Συμβούλιο της εται¬ 
ρείας μπορεί, εάν το κρίνει αναγκαίο για τη βελτίωση της 
αποτελεσματικότητας της επιχείρησης, να προβαίνει σε 
περιορισμένης έκτασης αναμόρφωσης του Επιχειρησια¬ 
κού Σχεδίου, με δική του ευθύνη. 

5. Η υποχρέωση υποβολής του Στρατηγικού και του Ε¬ 
πιχειρησιακού Σχεδίου δεν αναιρεί την υποχρέωση υπο¬ 
βολής του προϋπολογισμού, του απολογισμού, του λο¬ 
γαριασμού αποτελεσμάτων χρήσεως, καθώς και κάθε άλ¬ 
λου στοιχείου που προβλέπεται από τις γενικές ή ειδικές 
διατάξεις. 

6 . Σε περίπτωση που η εταιρεία έχει ιδρύσει θυγατρική 
εταιρεία, υποβάλλει, εκτός των αναφερομένων στην 
προηγούμενη παράγραφο, και τους ενοποιημένους λο¬ 
γαριασμούς της θυγατρικής εταιρείας, σύμφωνα με τις ι¬ 
σχύ ο υσες διατάξεις. 

Άρθρο 33 

Συμβόλαιο Διαχείρισης έλεγχος της τήρησής του 

1 . Μεταξύ του Προέδρου του Διοικητικού Συμβουλίου 
και του Διευθύνοντος Συμβούλου της εταιρείας αφ' ενός, 
και του Ελληνικού Δημοσίου, εκπροσωπουμένου από 
τους Υπουργούς Εθνικής Οικονομίας, Ανάπτυξης και Γε¬ 
ωργίας αφ’ ετέρου, συνάπτεταιτο κατά το άρθρο 4του Ν. 
2414/1996, όπως εκάστοτε ισχύει, "Συμβόλαιο Διαχείρι¬ 
σης", στο οποίο καθορίζονται με λεπτομέρειες και στο 
πλαίσιο του Στρατηγικού και Επιχειρησιακού Σχεδίου, οι 
στόχοι που ο Πρόεδρος του Διοικητικού Συμβουλίου και 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4479 


ο Διευθύνων Σύμβουλος αναλαμβάνουν να εκπληρώσουν 
κατά τη διάρκεια της θητείας τους. 

2 . Το Συμβόλαιο Διαχείρισης κατατίθεται στην αρμόδια 
κατά τον Κανονισμό της Βουλής Επιτροπή της. 

3. Εάν διαπιστωθεί σοβαρή απόκλιση των μεγεθών ή 
του χρόνου πραγματοποίησης των στόχων, που δεν δι¬ 
καιολογείται επαρκώς ή άλλος σπουδαίος λόγος, με κοι¬ 
νή απόφαση των Υπουργών Εθνικής Οικονομίας, Ανάπτυ¬ 
ξης και Γεωργίας δύνανται να καταγγελθούν το Συμβό¬ 
λαιο Διαχείρισης και οι συμβάσεις του Προέδρου του 
Διοικητικού Συμβουλίου και του Διευθύνοντος Συμβού¬ 
λου και να ανακληθεί ο διορισμός τους. 

4. Μέσα σε ένα μήνα από το διορισμό νέου Προέδρου 
και Διευθύνοντος Συμβούλου συντάσσεται νέο Συμβό¬ 
λαιο Διαχείρισης μεταξύ αυτών και του Δημοσίου, σύμ¬ 
φωνα με το παρόν άρθρο. 

Άρθρο 34 

Εποπτεία της Ο.Κ.Α.Α. Α.Ε. 

1 . Η Ο.Κ.Α.Α. Α.Ε. απολαύει, ως ανώνυμη εταιρεία, πλή¬ 
ρους διοικητικής και οικονομικής αυτονομίας, υπό την ε¬ 
ποπτεία των Υπουργών Ανάπτυξης και Γεωργίας. 

2 . Ο Υπουργός Ανάπτυξης ή /και ο Υπουργός Γ εωργίας 
παρίστανται αυτοπροσώπως ή με ειδικό αντιπρόσωπο 
στις συνεδριάσεις του Διοικητικού Συμβουλίου, κάθε φο¬ 
ρά που το κρίνουν αυτό σκόπιμο. 

Άρθρο 35 

Υποκατάσταση στα δικαιώματα και τις υποχρεώσεις 

1. Από τη δημοσίευση του παρόντος οπουδήποτε στην 
ισχύουσα νομοθεσία ή σε έγγραφα, δημόσια ή ιδιωτικά, 
αναγράφεται "Οργανισμός Κεντρικής Αγοράς Αθηνών 
Ν.Π.Δ.Δ." νοείται εφεξής ο "Οργανισμός Κεντρικής Αγο¬ 
ράς Αθηνών Α.Ε.", που καθίσταται καθολικός διάδοχος 
αυτού. 

2.0 Ο.Κ.Α.Α. Α.Ε. υποκαθίσταται αυτοδικαίως και χωρίς 
άλλη διατύπωση σε όλα εν γένει τα δικαιώματα και τις υ¬ 
ποχρεώσεις του Ο.Κ.Α.Α. και η υποκατάσταση αυτή εξο- 
μοιούται με καθολική διαδοχή. 

3. Οι εκκρεμείς δίκες του Ο.Κ.Α.Α. δεν διακόπτονται βί¬ 
αια λόγω της διαδοχής αυτής, αλλά συνεχίζονται από τον 
Ο.Κ.Α.Α. Α.Ε. και κατά του Ο.Κ.Α.Α Α.Ε,, ο οποίος νομιμο¬ 
ποιείται ενεργητικά και παθητικά προς τούτο χωρίς καμία 
άλλη διατύπωση. 

Άρθρο 36 

Κανονισμός Εσωτερικής Οργάνωσης και Λειτουργίας. 

Γ ενικός Κανονισμός Προσωπικού 

1. Εντός εξαμήνου από τη δημοσίευση του παρόντος θα 
συνταχθεί από το Διοικητικό Συμβούλιο, μετά από πρότα¬ 
ση του Συμβουλίου Διεύθυνσης, ο Κανονισμός Εσωτερι¬ 
κής Οργάνωσης και Λειτουργίας (Κ.Ε.Ο.Λ.) της εταιρείας, 
που θα εγκριθεί με κοινή απόφαση των Υπουργών Ανά¬ 
πτυξης και Γ εωργίας, στον οποίο θα καθορίζονται: 

α) η οργανωτική διάρθρωση των υπηρεσιών της 
Ο.Κ.Α.Α. Α.Ε. και ο τρόπος λειτουργίας τους (οργανό¬ 
γραμμα της εταιρείας και περιγραφή αρμοδιοτήτων εκά- 
στης θέσεως εργασίας). 

β) τα θέματα της λειτουργίας της διαχείρισης της εται¬ 
ρείας με βάση της γενικά παραδεδεγμένες λογιστικές αρ¬ 
χές. 


γ) ο τρόπος διεξαγωγής της εσωτερικής υπηρεσίας της 
εταιρείας και κάθε άλλο θέμα που αναφέρεται στην εν γέ- 
νει οργάνωση και λειτουργία της εταιρείας, με την επιφύ¬ 
λαξη της αρχής της μη χειροτέρευσης της θέσης των πά- 
σης φύσεως εργαζομένων στον Οργανισμό κατά τη δη¬ 
μοσίευση του παρόντος. 

2 . Εντός εξαμήνου από τη δημοσίευση του παρόντος θα 
συνταχθεί από το Διοικητικό Συμβούλιο, μετά από γνώμη 
της αντιπροσωπευτικής συνδικαλιστικής οργάνωσης των 
εργαζομένων, ο Γενικός Κανον^μος Προσωπικού 
(Γ.Κ.Π.) της εταιρείας, που θα εγκριθεί με κοινή απόφαση 
των Υπουργών Ανάπτυξης και Γ εωργίας και θα δημοσιευ- 
θεί στην Εφημερίδα της Κυβερνήσεως, στον οποίο θα κα¬ 
θορίζονται όλα τα θέματα του προσωπικού και ιδιαίτερα: 

α) Η διαδικασία προσλήψεων και το αρμόδιο για το σκο¬ 
πό αυτό όργανο, 

β) Τα απαιτούμενα προσόντα για την κάλυψη εκάστης 
θέσεως εργασίας, ανάλογα με την, κατά τον Κανονισμό Ε¬ 
σωτερικής Οργάνωσης και Λειτουργίας της εταιρείας, 
περιγραφή αρμοδιοτήτων της οικείας θέσης εργασίας. 

γ) Η διαδικασία προαγωγών και η εν γένει υπηρεσιακή 
εξέλιξη του προσωπικού. 

δ) ο πειθαρχικός έλεγχος του προσωπικού (αρμόδιο όρ¬ 
γανο και ποινές). 

ε) Κάθε άλλο θέμα σχετικό με την υπηρεσιακή εν γένει 
κατάσταση του προσωπικού της εταιρείας, κατά κατηγο¬ 
ρία, κλάδο και ειδικότητα. 

3. Μέχρι τη δημοσίευση του ανωτέρω κανονισμού και 
την υπογραφή της πρώτης Συλλογικής Σύμβασης Εργα¬ 
σίας, που υπογράφεται από την πλέον αντιπροσωπευτική 
συνδικαλιστική οργάνωση των εργαζομένων στην 
Ο.Κ.Α.Α. Α.Ε., εξακολουθεί να ισχύει ο υφιστάμενος κατά 
τη δημοσίευση του παρόντος Οργανισμός Εσωτερικής Υ¬ 
πηρεσίας και οι ισχύουσες διατάξεις για τη μισθοδοσία 
του προσωπικού Νομικών Προσώπων Δημοσίου Δικαίου. 

Άρθρο 37 
Προσωπικό 

1. Το προσωπικό της Ο.Κ.Α.Α. Α.Ε. συνδέεται με την ε¬ 
ταιρεία με σύμβαση εργασίας ιδιωτικού δικαίου. 

2 . Οι αποδοχές του προσωπικού της Ο.Κ.Α.Α. Α.Ε. κα¬ 
θορίζονται με συμβάσεις εργασίας ιδιωτικού δικαίου που 
καταρτίζονται σύμφωνα με τις εκάστοτε ισχύουσες δια¬ 
τάξεις. 

3. Το κατά τη δημοσίευση του παρόντος υπηρετούν μό- 
, νιμο με σχέση δημοσίου δικαίου προσωπικό του Ο.Κ.Α.Α. 

μεταφέρεται σε αντίστοιχες προσωποπαγείς θέσεις που 
θα συσταθούν με τον κατά την παρ. 1 του προηγουμένου 
άρθρου Κανονισμό Εσωτερικής Οργάνωσης και Λειτουρ¬ 
γίας κατά το μέτρον που οι θέσεις αυτές κρίνονται ανα¬ 
γκαίες για την κάλυψη των πραγματικών αναγκών της ε¬ 
ταιρείας, διεπόμενο ως προς όλες τις υπηρεσιακές του 
μεταβολές και δικαιώματα απ' αυτόν. 

4. Το λοιπό προσωπικό που κατά τη δημοσίευση του πα¬ 
ρόντος υπηρετεί στον Ο.Κ.Α.Α. με σύμβαση εργασίας ι¬ 
διωτικού δικαίου αορίστου χρόνου ή παγίας εμμίσθου ε¬ 
ντολής, μεταφέρεται σε αντίστοιχες θέσεις που θα συστα¬ 
θούν με τον κατά την παρ. 1 του προηγουμένου άρθρου 
Κανονισμό Εσωτερικής Οργάνωσης και Λειτουργίας, κατά 
το μέτρον που οι θέσεις αυτές κρίνονται αναγκαίες για την 
κάλυψη των πραγματικών αναγκών της εταιρείας, υποκεί¬ 
μενο σε όλες τις απορρέουσες από αυτόν υποχρεώσεις. 

5. Οιαποδοχέςτου κατα τη δημοσίευση του παρόντος πά- 
σης ιρύσεως προσωπικού της Ο.Κ. Α.Α. Α. Ε. θα καθορίζονται 
του λοιπού σύμφωνα με τα ισχύοντα στον ιδιωτικό τομέα. 

ΑΡΘΡΟ ΤΡΙΤΟ 

Μέχρι τη συγκρότηση του Διοικητικού Συμβουλίου της 
εταιρείας, σύμφωνα με τις διατάξεις του Ν.2414/1996και 
του παρόντος καταστατικού, το υφιστάμενο Διοικητικό 
Συμβούλιο εξακολουθεί να ασκεί τα καθήκοντά του. 

ΑΡΘΡΟΤΕΤΑΡΤΟ 

Η ισχύς του παρόντος θα αρχίσει από τη δημοσίευσή 
του στην Εφημερίδα της Κυβερνήσεως, εκτός εάν ορίζε¬ 


ται διαφορετικά από τις επιμέρους διατάξεις. 

Η δημοσίευση και εκτέλεση του Διατάγματος ανατίθε¬ 
ται στον Υπουργό Εθνικής Οικονομίας. 

Αθήνα, 11 Δεκεμβρίου 1998 

